qundao/data-zh-poetry huggingface dataset:
从军行
作者：左延年
朝代：魏晋

从军何等乐，一驱乘双驳。鞍马照人目，龙骧自动作。
从军行
作者：左延年
朝代：魏晋

苦哉边地人，一岁三从军。三子到敦煌，二子诣陇西。五子远斗去，五妇皆怀身。
秦女休行
作者：左延年
朝代：魏晋

始出上西门。遥望秦氏庐。秦氏有好女。自名为女休。休年十四五。为宗行报仇。左执白杨刃。右据宛鲁矛。仇家便东南。仆僵秦女休。女休西上山。上山四五里。关吏呵问女休。女休前置辞。平生为燕王妇。于今为诏狱囚。平生衣参差。当今无领襦。明知杀人当死。兄言怏怏。弟言无道忧。女休坚词为宗报仇。死不疑。杀人都市中。徼我都巷西。丞卿罗东向坐。女休凄凄曳梏前。两徒夹我持刀。刀五尺馀。刀未下。朣胧击鼓赦书下。
咏史·其三
作者：左思
朝代：魏晋
体裁：诗

吾希段干木，偃息藩魏君。
吾慕鲁仲连，谈笑却秦军。
当世贵不羁，遭难能解纷。
功成耻受赏，高节卓不群。
临组不肯绁，对珪宁肯分。
连玺曜前庭，比之犹浮云。
咏史·其五
作者：左思
朝代：魏晋
体裁：诗

皓天舒白日，灵景耀神州。
列宅紫宫里，飞宇若云浮。
峨峨高门内，蔼蔼皆王侯。
自非攀龙客，何为歘来游？
被褐出阊阖，高步追许由。
振衣千仞冈，濯足万里流。
咏史·其六
作者：左思
朝代：魏晋
体裁：诗

荆轲饮燕市，酒酣气益震。
哀歌和渐离，谓若傍无人。
虽无壮士节，与世亦殊伦。
高眄邈四海，豪右何足陈！
贵者虽自贵，视之若埃尘。
贱者虽自贱，重之若千钧。
咏史·郁郁涧底松
作者：左思
朝代：魏晋
体裁：诗

郁郁涧底松，离离山上苗。以彼径寸茎，荫此百尺条。世胄蹑高位，英俊沉下僚。地势使之然，由来非一朝。金张藉旧业，七叶珥汉貂。冯公岂不伟，白首不见招。
咏史八首
作者：左思
朝代：魏晋

弱冠弄柔翰，卓荦观群书。著论准过秦，作赋拟子虚。边城苦鸣镝，羽檄飞京都。虽非甲胄士，畴昔览穰苴。长啸激清风，志若无东吴。铅刀贵一割，梦想骋良图。左眄澄江湘，右盻定羌胡。功成不受爵，长揖归田庐。郁郁涧底松，离离山上苗。以彼径寸茎，荫此百尺条。世胄蹑高位，英俊沉下僚。地势使之然，由来非一朝。金张藉旧业，七叶珥汉貂。冯公岂不伟，白首不见招。吾希段干木，偃息藩魏君。吾慕鲁仲连，谈笑却秦军。当世贵不羁，遭难能解纷。功成耻受赏，高节卓不群。临组不肯绁，对珪宁肯分。连玺曜前庭，比之犹浮云。济济京城内，赫赫王侯居。冠盖荫四术，朱轮竟长衢。朝集金张馆，暮宿许史庐。南邻击钟磬，北里吹笙竽。寂寂杨子宅，门无卿相舆。寥寥空宇中，所讲在玄虚。言论准宣尼，辞赋拟相如。悠悠百世后，英名擅八区。皓天舒白日，灵景耀神州。列宅紫宫里，飞宇若云浮。峨峨高门内，蔼蔼皆王侯。自非攀龙客，何为歘来游。被褐出阊阖，高步追许由。振衣千仞冈，濯足万里流。荆轲饮燕市，酒酣气益震。哀歌和渐离，谓若傍无人。虽无壮士节，与世亦殊伦。高眄邈四海，豪右何足陈。贵者虽自贵，视之若埃尘。贱者虽自贱，重之若千钧。主父宦不达，骨肉还相薄。买臣困樵采，伉俪不安宅。陈平无产业，归来翳负郭。长卿还成都，壁立何寥廓。四贤岂不伟，遗烈光篇籍。当其未遇时，忧在填沟壑。英雄有迍邅，由来自古昔。何世无奇才，遗之在草泽。习习笼中鸟，举翮触四隅。落落穷巷士，抱影守空庐。出门无通路，枳棘塞中涂。计策弃不收，块若枯池鱼。外望无寸禄，内顾无斗储。亲戚还相蔑，朋友日夜疏。苏秦北游说，李斯西上书。俯仰生荣华，咄嗟复雕枯。饮河期满腹，贵足不愿余。巢林栖一枝，可为达士模。
咏史八首·其一
作者：左思
朝代：魏晋

弱冠弄柔翰，卓荦观群书。著论准《过秦》，作赋拟《子虚》。边城苦鸣镝，羽檄飞京都。虽非甲胄士，畴昔览《穰苴》。长啸激清风，志若无东吴。铅刀贵一割，梦想骋良图。左眄澄江湘，右盼定羌胡。功成不受爵，长揖归田庐。
咏史其八
作者：左思
朝代：魏晋
体裁：诗

习习笼中鸟，举翮触四隅。
落落穷巷士，抱影守空庐。
出门无通路，枳棘塞中涂。
计策弃不收，块若枯池鱼。
外望无寸禄，内顾无斗储。
亲戚还相蔑，朋友日夜疏。
苏秦北游说，李斯西上书。
俯仰生荣华，咄嗟复雕枯。
饮河期满腹，贵足不愿余。
巢林栖一枝，可为达士模。
咏史诗
作者：左思
朝代：魏晋

梁习持魏郎。秦兵不敢出。李牧为赵将。疆场得清谧。
咏史诗
作者：左思
朝代：魏晋

梁习持魏郎，秦兵不敢出。李牧为赵将，疆场得清谧。
咏史诗八首
作者：左思
朝代：魏晋

弱冠弄柔翰，卓荦观群书。著论准过秦，作赋拟子虚。边城苦鸣镝，羽檄飞京都。虽非甲胄士，畴昔览穰苴。长啸激清风，志若无东吴。铅刀贵一割，梦想骋良图。左眄澄江湘，右盻定羌胡。功成不受爵，长揖归田庐。郁郁涧底松，离离山上苗。以彼径寸茎，荫此百尺条。世胄蹑高位，英俊沈下僚。地势使之然，由来非一朝。金张藉旧业，七叶珥汉貂。冯公岂不伟，白首不见招。吾希段干木，偃息藩魏君。吾慕鲁仲连，谈笑却秦军。当世贵不羁，遭难能解纷。功成耻受赏，高节卓不群。临组不肯绁，对圭宁肯分。连玺曜前庭，比之犹浮云。济济京城内，赫赫王侯居。冠盖荫四术，朱轮竟长衢。朝集金张馆，暮宿许史庐。南邻击钟磬，北里吹笙竽。寂寂杨子宅，门无卿相舆。寥寥空宇中，所讲在玄虚。言论准宣尼，辞赋拟相如。悠悠百世后，英名擅八区。皓天舒白日，灵景耀神州。列宅紫宫里，飞宇若云浮。峨峨高门内，蔼蔼皆王侯。自非攀龙客，何为欻来游。被褐出阊阖，高步追许由。振衣千仞冈，濯足万里流。荆轲饮燕市，酒酣气益震。哀歌和渐离，谓若傍无人。虽无壮士节，与世亦殊伦。高眄邈四海，豪右何足陈。贵者虽自贵，视之若埃尘。贱者虽自贱，重之若千钧。主父宦不达，骨肉还相薄。买臣困樵采，伉俪不安宅。陈平无产业，归来翳负郭。长卿还成都，壁立何寥廓。四贤岂不伟，遗烈光篇籍。当其未遇时，忧在填沟壑。英雄有迍邅，由来自古昔。何世无奇才，遗之在草泽。习习笼中鸟，举翮触四隅。落落穷巷士，抱影守空庐。出门无通路，枳棘塞中涂。计策弃不收，块若枯池鱼。外望无寸禄，内顾无斗储。亲戚还相蔑，朋友日夜疏。苏秦北游说，李斯西上书。俯仰生荣华，咄嗟复凋枯。饮河期满腹，贵足不愿馀。巢林栖一枝，可为达士模。
咏史诗八首·其一
作者：左思
朝代：魏晋
体裁：诗

弱冠弄柔翰，卓荦观群书。著论准过秦，作赋拟子虚。边城苦鸣镝，羽檄飞京都。虽非甲胄士，畴昔览穰苴。长啸激清风，志若无东吴。铅刀贵一割，梦想骋良图。左眄澄江湘，右盻定羌胡。功成不受爵，长揖归田庐。
咏史诗八首·其七
作者：左思
朝代：魏晋
体裁：诗

主父宦不达，骨肉还相薄。买臣困樵采，伉俪不安宅。陈平无产业，归来翳负郭。长卿还成都，壁立何寥廓。四贤岂不伟，遗烈光篇籍。当其未遇时，忧在填沟壑。英雄有迍邅，由来自古昔。何世无奇才，遗之在草泽。
咏史诗八首·其三
作者：左思
朝代：魏晋

吾希段干木，偃息藩魏君。吾慕鲁仲连，谈笑却秦军。当世贵不羁，遭难能解纷。功成耻受赏，高节卓不群。临组不肯绁，对圭宁肯分。连玺曜前庭，比之犹浮云。
咏史诗八首·其二
作者：左思
朝代：魏晋

郁郁涧底松，离离山上苗。以彼径寸茎，荫此百尺条。世胄蹑高位，英俊沈下僚。地势使之然，由来非一朝。金张藉旧业，七叶珥汉貂。冯公岂不伟，白首不见招。
咏史诗八首·其五
作者：左思
朝代：魏晋
体裁：古风

皓天舒白日，灵景耀神州。列宅紫宫里，飞宇若云浮。峨峨高门内，蔼蔼皆王侯。自非攀龙客，何为欻来游。被褐出阊阖，高步追许由。振衣千仞冈，濯足万里流。
咏史诗八首·其八
作者：左思
朝代：魏晋

习习笼中鸟，举翮触四隅。落落穷巷士，抱影守空庐。出门无通路，枳棘塞中涂。计策弃不收，块若枯池鱼。外望无寸禄，内顾无斗储。亲戚还相蔑，朋友日夜疏。苏秦北游说，李斯西上书。俯仰生荣华，咄嗟复凋枯。饮河期满腹，贵足不愿馀。巢林栖一枝，可为达士模。
咏史诗八首·其六
作者：左思
朝代：魏晋

荆轲饮燕市，酒酣气益震。哀歌和渐离，谓若傍无人。虽无壮士节，与世亦殊伦。高眄邈四海，豪右何足陈。贵者虽自贵，视之若埃尘。贱者虽自贱，重之若千钧。
咏史诗八首·其四
作者：左思
朝代：魏晋
体裁：诗

济济京城内，赫赫王侯居。冠盖荫四术，朱轮竟长衢。朝集金张馆，暮宿许史庐。南邻击钟磬，北里吹笙竽。寂寂杨子宅，门无卿相舆。寥寥空宇中，所讲在玄虚。言论准宣尼，辞赋拟相如。悠悠百世后，英名擅八区。
娇女诗
作者：左思
朝代：魏晋

吾家有娇女，皎皎颇白皙。小字为纨素，口齿自清历。鬓发覆广额，双耳似连璧。明朝弄梳台，黛眉类扫迹。浓朱衍丹唇，黄吻澜漫赤。娇语若连琐，忿速乃明？。握笔利彤管，篆刻未期益。执书爱绨素，诵习矜所获。其姊字惠芳，面目灿如画。轻妆喜楼边，临镜忘纺绩。举觯拟京兆，立的成复易。玩弄眉颊间，剧兼机杼役。从容好赵舞，延袖象飞翮。上下弦柱际，文史辄卷襞。顾眄屏风画，如见已指擿。丹青日尘暗，明义为隐赜。驰鹜翔园林，果下皆生摘。红葩掇紫蒂，萍实骤抵掷。贪华风雨中，倏忽数百适。务蹑霜雪戏，重綦常累积。并心注肴馔，端坐理盘槅。翰墨戢函案，相与数离逖。动为炉钲屈，屣履任之适。心为荼荈剧，吹嘘对鼎䥶。脂腻漫白袖，烟薰染阿锡。衣被皆重池，难与沈水碧。任其孺子意，羞受长者责。瞥闻当与杖，掩泪俱向壁。
娇女诗
作者：左思
朝代：魏晋
体裁：古风

吾家有娇女，皎皎颇白皙。小字为纨素，口齿自清历。鬓发覆广额，双耳似连璧。明朝弄梳台，黛眉类扫迹。浓朱衍丹唇，黄吻澜漫赤。娇语若连琐，忿速乃明𢛯。握笔利彤管，篆刻未期益。执书爱绨素，诵习矜所获。其姊字惠芳，面目灿如画。轻妆喜楼边，临镜忘纺绩。举觯拟京兆，立的成复易。玩弄眉颊间，剧兼机杼役。从容好赵舞，延袖象飞翮。上下弦柱际，文史辄卷襞。顾眄屏风画，如见已指擿。丹青日尘暗，明义为隐赜。驰鹜翔园林，果下皆生摘。红葩掇紫蒂，萍实骤抵掷。贪华风雨中，倏忽数百适。务蹑霜雪戏，重綦常累积。并心注肴馔，端坐理盘槅。翰墨戢函案，相与数离逖。动为炉钲屈，屣履任之适。心为荼荈剧，吹嘘对鼎䥶。脂腻漫白袖，烟薰染阿锡。衣被皆重池，难与沈水碧。任其孺子意，羞受长者责。瞥闻当与杖，掩泪俱向壁。
娇女诗
作者：左思
朝代：魏晋

吾家有娇女，皎皎颇白皙。小字为纨素，口齿自清历。鬓发覆广额，双耳似连璧。明朝弄梳台，黛眉类扫迹。浓朱衍丹唇，黄吻烂漫赤。娇语若连琐，忿速乃明集。握笔利彤管，篆刻未期益。执书爱绨素，诵习矜所获。其姊字惠芳，面目粲如画。轻妆喜楼边，临镜忘纺绩。举觯拟京兆，立的成复易。玩弄眉颊间，剧兼机杼役。从容好赵舞，延袖象飞翮。上下弦柱际，文史辄卷襞。顾眄屏风书，如见已指摘。丹青日尘暗，明义为隐赜。驰骛翔园林，果下皆生摘。红葩缀紫蒂，萍实骤柢掷。贪华风雨中，眒忽数百适。务蹑霜雪戏，重綦常累积。并心注肴馔，端坐理盘鬲。翰墨戢闲案，相与数离逖。动为垆钲屈，屐履任之适。止为荼荈据，吹嘘对鼎立。脂腻漫白袖，烟熏染阿锡。衣被皆重地，难与沉水碧。任其孺子意，羞受长者责。瞥闻当与杖，掩泪俱向壁。
悼离赠妹诗二首
作者：左思
朝代：魏晋

郁郁岱青，海渎所经。阴精神灵，为祥为祯。峨峨令妹，应期挺生。如兰之秀，如芝之荣。总角岐嶷，龆龀夙成。比德古烈，异世同声。厥德伊何，塞渊其虑。厥声伊何，日新其誉。幽思泉涌，乃诗乃赋。飞翰云浮，摛藻星布。光曜邦族，名驰时路。翼翼群媛，是瞻是慕。匪惟见慕，善诱善导。斟酌诸姬，言成典诰。匪唯辞章，多才多巧。黼黻文绣，几微要妙。积德弥高，用心弥奥。伊我之闇，晞妹之曜。惟我惟妹，寔惟同生。早丧先妣，恩百常情。女子有行，实远父兄。骨肉之思，固有归宁。何悟离拆，隔以天庭。自我不见，于今二龄。岂唯二龄，相见未克。虽同京宇，殊邈异国。越鸟巢南，胡马仰北。自然之恋，禽兽罔革。仰瞻参商，沈忧内塞。何以抒怀，告情翰墨。穆穆令妹，有德有言。才丽汉班，明朗楚樊。默识若记，下笔成篇。行显中闺，名播八蕃。以兰之芳，以膏之明。永去骨肉，内充紫庭。至情至念，惟父惟兄。悲其生离，泣下交颈。桓山之鸟，四子同巢。将飞将散，悲鸣忉忉。惟彼禽鸟，犹有号咷。况我同生，载忧载劳。将离将别，置酒中堂。衔杯不饮，涕洟纵横。会日何短，隔日何长。仰瞻曜灵，爱此寸光。何以为赠，勉以列图。何以为诫，申以诗书。去去在近，上下欷歔。含辞满胸，郁愤不舒。燕燕之诗，伫立以泣。送尔涉涂，涕泗交集。云往雨绝，瞻望弗及。延伫中衢，愊忆呜唈。既乖既离，驰情仿佛。何寝不梦，何行不想。静言永念，形留神往。优思成疚，结在精爽。其思伊何，发言流泪。其疢伊何，寤寐惊悸。咏尔文辞，玩尔手笔。执书当面，聊以永日。
悼离赠妹诗二首·其一
作者：左思
朝代：魏晋

郁郁岱青，海渎所经。阴精神灵，为祥为祯。峨峨令妹，应期挺生。如兰之秀，如芝之荣。总角岐嶷，龆龀夙成。比德古烈，异世同声。厥德伊何，塞渊其虑。厥声伊何，日新其誉。幽思泉涌，乃诗乃赋。飞翰云浮，摛藻星布。光曜邦族，名驰时路。翼翼群媛，是瞻是慕。匪惟见慕，善诱善导。斟酌诸姬，言成典诰。匪唯辞章，多才多巧。黼黻文绣，几微要妙。积德弥高，用心弥奥。伊我之闇，晞妹之曜。惟我惟妹，寔惟同生。早丧先妣，恩百常情。女子有行，实远父兄。骨肉之思，固有归宁。何悟离拆，隔以天庭。自我不见，于今二龄。岂唯二龄，相见未克。虽同京宇，殊邈异国。越鸟巢南，胡马仰北。自然之恋，禽兽罔革。仰瞻参商，沈忧内塞。何以抒怀，告情翰墨。
悼离赠妹诗二首·其二
作者：左思
朝代：魏晋

穆穆令妹，有德有言。才丽汉班，明朗楚樊。默识若记，下笔成篇。行显中闺，名播八蕃。以兰之芳，以膏之明。永去骨肉，内充紫庭。至情至念，惟父惟兄。悲其生离，泣下交颈。桓山之鸟，四子同巢。将飞将散，悲鸣忉忉。惟彼禽鸟，犹有号咷。况我同生，载忧载劳。将离将别，置酒中堂。衔杯不饮，涕洟纵横。会日何短，隔日何长。仰瞻曜灵，爱此寸光。何以为赠，勉以列图。何以为诫，申以诗书。去去在近，上下欷歔。含辞满胸，郁愤不舒。燕燕之诗，伫立以泣。送尔涉涂，涕泗交集。云往雨绝，瞻望弗及。延伫中衢，愊忆呜唈。既乖既离，驰情仿佛。何寝不梦，何行不想。静言永念，形留神往。优思成疚，结在精爽。其思伊何，发言流泪。其疢伊何，寤寐惊悸。咏尔文辞，玩尔手笔。执书当面，聊以永日。
悼离赠妹诗二首一
作者：左思
朝代：魏晋

郁郁岱青。海渎所经。阴精神灵。为祥为祯。峨峨令妹。应期挺生。如兰之秀。如芝之荣。总角岐嶷。龆龀夙成。比德古烈。异世同声。厥德伊何。塞渊其虑。厥声伊何。日新其誉。幽思泉涌。乃诗乃赋。飞翰云浮。摛藻星布。光曜邦族。名驰时路。翼翼羣媛。是瞻是慕。匪惟见慕。善诱善导。斟酌诸姬。言成典诰。匪唯辞章。多才多巧。黼黻文绣。几微要妙。积德弥高。用心弥奥。伊我之闇。晞妹之曜。惟我惟妹。寔惟同生。早丧先妣。恩百常情。女子有行。实远父兄。骨肉之思。固有归宁。何悟离拆。隔以天庭。自我不见。于今二龄。岂唯二龄。相见未克。虽同京宇。殊邈异国。越鸟巢南。胡马仰北。自然之恋。禽兽罔革。仰瞻参商。沉忧内塞。何以抒怀。告情翰墨。
招隐
作者：左思
朝代：魏晋

杖策招隐士，荒途横古今。
岩穴无结构，丘中有鸣琴。
白云停阴冈，丹葩曜阳林。
石泉漱琼瑶，纤鳞或浮沉。
非必丝与竹，山水有清音。
何事待啸歌，灌木自悲吟。
秋菊兼糇粮，幽兰间重襟。
踌躇足力烦，聊欲投吾簪。
招隐
作者：左思
朝代：魏晋

经始东山庐，果下自成榛。前有寒泉井，聊可莹心神。峭茜青葱间，竹柏得其真。弱叶栖霜雪，飞荣流余津。爵服无常玩，好恶有屈伸。结绶生缠牵，弹冠去埃尘。惠连非吾屈，首阳非吾仁。相与观所尚，逍遥撰良辰。
招隐二首
作者：左思
朝代：魏晋

杖策招隐士，荒涂横古今。岩穴无结构，丘中有鸣琴。白云停阴冈，丹葩曜阳林。石泉漱琼瑶，纤鳞或浮沉。非必丝与竹，山水有清音。何事待啸歌？灌木自悲吟。秋菊兼餱粮，幽兰间重襟。踌躇足力烦，聊欲投吾簪。经始东山庐，果下自成榛。前有寒泉井，聊可莹心神。峭蒨青葱间，竹柏得其真。弱叶栖霜雪，飞荣流余津。爵服无常玩，好恶有屈伸。结绶生缠牵，弹冠去埃尘。惠连非吾屈，首阳非吾仁。相与观所尚，逍遥撰良辰。
招隐诗二首
作者：左思
朝代：魏晋

杖策招隐士，荒途横古今。岩穴无结构，丘中有鸣琴。白云停阴冈，丹葩曜阳林。石泉漱琼瑶，纤鳞或浮沈。非必丝与竹，山水有清音。何事待啸歌，灌木自悲吟。秋菊兼糇粮，幽兰间重襟。踌躇足力烦，聊欲投吾簪。经始东山庐，果下自成榛。前有寒泉井，聊可莹心神。峭茜青葱间，竹柏得其真。弱叶栖霜雪，飞荣流馀津。爵服无常玩，好恶有屈伸。结绶生缠牵，弹冠去埃尘。惠连非吾屈，首阳非吾仁。相与观所尚，逍遥撰良辰。
招隐诗二首·其一
作者：左思
朝代：魏晋

杖策招隐士，荒途横古今。岩穴无结构，丘中有鸣琴。白云停阴冈，丹葩曜阳林。石泉漱琼瑶，纤鳞或浮沈。非必丝与竹，山水有清音。何事待啸歌，灌木自悲吟。秋菊兼糇粮，幽兰间重襟。踌躇足力烦，聊欲投吾簪。
招隐诗二首·其二
作者：左思
朝代：魏晋

经始东山庐，果下自成榛。前有寒泉井，聊可莹心神。峭茜青葱间，竹柏得其真。弱叶栖霜雪，飞荣流馀津。爵服无常玩，好恶有屈伸。结绶生缠牵，弹冠去埃尘。惠连非吾屈，首阳非吾仁。相与观所尚，逍遥撰良辰。
杂诗·秋风何冽冽
作者：左思
朝代：魏晋
体裁：诗

秋风何冽冽，白露为朝霜。柔条旦夕劲，绿叶日夜黄。明月出云崖，皦皦流素光。披轩临前庭，嗷嗷晨雁翔。高志局四海，块然守空堂。壮齿不恒居，岁暮常慨慷。
感离诗
作者：左芬
朝代：魏晋

自我去膝下，倏忽逾再期。邈邈浸弥远，拜奉将何时。披省所赐告，寻玩悼离词。仿佛想容仪，欷歔不自持。何时当奉面，娱目于书诗。何以诉辛苦，告情于文辞。
陵峰采药触兴为诗
作者：帛道猷
朝代：魏晋

连峰数千里，修林带平津。云过远山翳，风至梗荒榛。茅茨隐不见，鸡鸣知有人。间步践其径，处处见遗薪。始知百代下，故有上皇民。
百志诗
作者：干宝
朝代：魏晋

壮士禀杰姿，气烈有自然。俯仰群众中，胡能救世艰。阙巩代缝掖，兜鍪易进贤。
抚琴歌
作者：庐山夫人女婉
朝代：魏晋

登庐山兮郁嵯峨，晞阳风兮拂紫霞。招若人兮濯灵波，欣良运兮畅云柯。弹鸣琴兮乐莫过，云龙会兮登太和。
观化决疑诗
作者：庐山诸沙弥
朝代：魏晋

谋始创大业，问道叩玄篇。妙唱发幽蒙，观化悟自然。观化化已及，寻化无间然。生皆由化化，化化更相缠。宛转随化流，漂浪入化渊。五道化为海，孰为知化仙。万化同归尽，离化化乃玄。悲哉化中客，焉识化表年。
赠四王冠诗
作者：应亨
朝代：魏晋

济济四令弟，妙年践二九。令月惟吉日，成服加元首。人咸饰其容，鲜能离尘垢。虽无兕觥爵，杯醮传旨酒。
侍五官中郎将建章台集诗
作者：应玚
朝代：魏晋

朝雁鸣云中，音响一何哀。问子游何乡，戢翼正徘徊。言我塞门来，将就衡阳栖。往春翔北土，今冬客南淮。远行蒙霜雪，毛羽日摧颓。常恐伤肌骨，身陨沉黄泥。简珠堕沙石，何能中自谐。欲因云雨会，濯羽陵高梯。良遇不可值，伸眉路何阶。公子敬爱客，乐饮不知疲。和颜既以畅，乃肯顾细微。赠诗见存慰，小子非所宜。为且极欢情，不醉其无归。凡百敬尔位，以副饥渴怀。
公燕诗
作者：应玚
朝代：魏晋

巍巍主人德，佳会被四方。开馆延群士，置酒于斯堂。辨论释郁结，援笔兴文章。穆穆众君子，好合同欢康。促坐褰重帷，传满腾羽觞。
别诗二首
作者：应玚
朝代：魏晋

朝云浮四海，日暮归故山。行役怀旧土，悲思不能言。悠悠涉千里，未知何时旋。浩浩长河水，九折东北流。晨夜赴沧海，海流亦何抽。远适万里道，归来未有由。临河累太息，五内怀伤忧。
别诗二首·其一
作者：应玚
朝代：魏晋

朝云浮四海，日暮归故山。行役怀旧土，悲思不能言。悠悠涉千里，未知何时旋。
别诗二首·其二
作者：应玚
朝代：魏晋

浩浩长河水，九折东北流。晨夜赴沧海，海流亦何抽。远适万里道，归来未有由。临河累太息，五内怀伤忧。
报赵淑丽诗
作者：应玚
朝代：魏晋

朝云不归，夕结成阴。离群犹宿，永思长吟。有鸟孤栖，哀鸣北林。嗟我怀矣，感物伤心。
斗鸡诗
作者：应玚
朝代：魏晋

戚戚怀不乐，无以释劳勤。兄弟游戏场，命驾迎众宾。二部分曹伍，群鸡焕以陈。双距解长绁，飞踊超敌伦。芥羽张金距，连战何缤纷。从朝至日夕，胜负尚未分。专场驱众敌，刚捷逸等群。四坐同休赞，宾主怀悦欣。博弈非不乐，此戏世所珍。
杂诗
作者：应璩
朝代：魏晋

秋日苦促短，遥夜邈绵绵。贫士感此时，慷慨不能眠。
杂诗
作者：应璩
朝代：魏晋

贫子语穷儿，无钱可把撮。耕自不得粟，采彼北山葛。箪瓢恒日在，无用相呵喝。
百一诗
作者：应璩
朝代：魏晋

下流不可处，君子慎厥初。名高不宿著，易用受侵诬。前者隳官去，有人适我闾。田家无所有，酌醴焚枯鱼。问我何功德，三入承明庐。所占于此土，是谓仁智居。文章不经国，筐箧无尺书。用等称才学，往往见叹誉。避席跪自陈，贱子实空虚。宋人遇周客，惭愧靡所如。年命在桑榆，东岳与我期。长短有常会，迟速不得辞。斗酒当为乐，无为待来兹。室广致凝阴，台高来积阳。奈何季世人，侈靡在宫墙。饰巧无穷极，土木被朱光。徵求倾四海，雅意犹未康。子弟可不慎，慎在选师友。师友必良德，中才可进诱。细微可不慎，堤溃自蚁穴。腠理早从事，安复劳针石。哲人睹未形，愚夫暗明白。曲突不见宾，燋烂为上客。思愿献良规，江海倘不逆。狂言虽寡善，犹有如鸡蹠。鸡蹠食不已，齐王为肥泽。散骑常师友，朝夕进规献。侍中主喉舌，万机无不乱。尚书统庶事，官人乘法宪。彤管珥纳言，貂珰表武弁。出入承明庐，车服一何焕。三寺齐荣秩，百僚所瞻愿。少壮面目泽，长大色丑粗。丑粗人所恶，拔白自洗苏。平生发完全，变化似浮屠。醉酒巾帻落，秃顶赤如壶。古有行道人。陌上见三叟。年各百馀岁。相与锄禾莠。住车问三叟。何以得此寿。上叟前致辞。室内妪貌丑。中叟前置辞，量腹节所受。下叟前致辞。夜卧不覆首。要哉三叟言。所以能长久。汉末桓帝时，郎有马子侯。自谓识音律，请客鸣笙竽。为作陌上桑，反言凤将雏。左右伪称善，亦复自摇头。百郡立中正，九州置都士。州闾与郡县，希疏如马齿。生不相识面，何缘别义理。十室称忠信，观过必党里。平生居□郭，宁丁忧贫贱。出门见富贵，□□□□□。灶下炊牛矢，甑中装豆饭。野田何纷纷，城郭何落落。埋葬嫁娶家，皆是商旅客。丧侧食不饱，酒肉纷狼籍。大魏承衰弊，复欲密其罗。蚍蜉犹见得，何云鳅与虾。狴犴既已备，炊复置黄沙。人才不能备，各有偏短长。稽可小人中，便辟必知芒。茫茫九州内，莫作帝者民。民有忠信行，莫非帝者臣。太官有馀厨，大小无不卖。岂徒脯与糗，醯醢及盐豉。洛水禁罾罟，鱼鳖不为殖。空令自相啖，吏民不得食。丰隆赐美味，受嚼方呥呥。鹿鸣吐野华，独食有何甘。苟欲娱耳目，快心乐腹肠。我躬不悦欢，安能虑死亡。沟渎皆决溢。小儿抚尘。
百一诗·其一
作者：应璩
朝代：魏晋

下流不可处，君子慎厥初。名高不宿著，易用受侵诬。前者隳官去，有人适我闾。田家无所有，酌醴焚枯鱼。问我何功德，三入承明庐。所占于此土，是谓仁智居。文章不经国，筐箧无尺书。用等称才学，往往见叹誉。避席跪自陈，贱子实空虚。宋人遇周客，惭愧靡所如。
百一诗·其七
作者：应璩
朝代：魏晋

古有行道人。陌上见三叟。年各百馀岁。相与锄禾莠。住车问三叟。何以得此寿。上叟前致辞。室内妪貌丑。中叟前置辞，量腹节所受。下叟前致辞。夜卧不覆首。要哉三叟言。所以能长久。
百一诗·其七
作者：应璩
朝代：魏晋
体裁：古风

古有行道人，陌上见三叟。年各百馀岁，相与锄禾莠。住车问三叟，何以得此寿。上叟前致辞，室内妪貌丑。中叟前置辞，量腹节所受。下叟前致辞，夜卧不覆首。要哉三叟言，所以能长久。
百一诗·其三
作者：应璩
朝代：魏晋

子弟可不慎，慎在选师友。师友必良德，中才可进诱。
百一诗·其九
作者：应璩
朝代：魏晋

百郡立中正，九州置都士。州闾与郡县，希疏如马齿。生不相识面，何缘别义理。十室称忠信，观过必党里。
百一诗·其二
作者：应璩
朝代：魏晋

年命在桑榆，东岳与我期。长短有常会，迟速不得辞。斗酒当为乐，无为待来兹。室广致凝阴，台高来积阳。奈何季世人，侈靡在宫墙。饰巧无穷极，土木被朱光。徵求倾四海，雅意犹未康。
百一诗·其二十
作者：应璩
朝代：魏晋

有酒流如川，有肉积如岑。
百一诗·其二十一
作者：应璩
朝代：魏晋

革带绳为续，履舄穿无底。
百一诗·其二十三
作者：应璩
朝代：魏晋

沟渎皆决溢。
百一诗·其二十二
作者：应璩
朝代：魏晋

山风寒折骨，目面尽生疮。
百一诗·其二十四
作者：应璩
朝代：魏晋

小儿抚尘。
百一诗·其五
作者：应璩
朝代：魏晋

散骑常师友，朝夕进规献。侍中主喉舌，万机无不乱。尚书统庶事，官人乘法宪。彤管珥纳言，貂珰表武弁。出入承明庐，车服一何焕。三寺齐荣秩，百僚所瞻愿。
百一诗·其八
作者：应璩
朝代：魏晋

汉末桓帝时，郎有马子侯。自谓识音律，请客鸣笙竽。为作陌上桑，反言凤将雏。左右伪称善，亦复自摇头。
百一诗·其六
作者：应璩
朝代：魏晋

少壮面目泽，长大色丑粗。丑粗人所恶，拔白自洗苏。平生发完全，变化似浮屠。醉酒巾帻落，秃顶赤如壶。
百一诗·其十
作者：应璩
朝代：魏晋

十室称忠信，观过必党里。
百一诗·其十
作者：应璩
朝代：魏晋

平生居□郭，宁丁忧贫贱。出门见富贵，□□□□□。灶下炊牛矢，甑中装豆饭。
百一诗·其十一
作者：应璩
朝代：魏晋

野田何纷纷，城郭何落落。埋葬嫁娶家，皆是商旅客。丧侧食不饱，酒肉纷狼籍。
百一诗·其十七
作者：应璩
朝代：魏晋

丰隆赐美味，受嚼方呥呥。鹿鸣吐野华，独食有何甘。
百一诗·其十三
作者：应璩
朝代：魏晋

人才不能备，各有偏短长。稽可小人中，便辟必知芒。
百一诗·其十九
作者：应璩
朝代：魏晋

槥车在道路，征夫不得休。
百一诗·其十九
作者：应璩
朝代：魏晋

槥车在道路，征夫不得休。有酒流如川，有肉积如岑。革带绳为续，履舄穿无底。山风寒折骨，目面尽生疮。
百一诗·其十二
作者：应璩
朝代：魏晋
体裁：古风

大魏承衰弊，复欲密其罗。蚍蜉犹见得，何云鰌与虾。狴犴既已备，炊复置黄沙。
百一诗·其十二
作者：应璩
朝代：魏晋

大魏承衰弊，复欲密其罗。蚍蜉犹见得，何云鳅与虾。狴犴既已备，炊复置黄沙。
百一诗·其十五
作者：应璩
朝代：魏晋

太官有馀厨，大小无不卖。岂徒脯与糗，醯醢及盐豉。
百一诗·其十八
作者：应璩
朝代：魏晋

苟欲娱耳目，快心乐腹肠。我躬不悦欢，安能虑死亡。
百一诗·其十六
作者：应璩
朝代：魏晋

洛水禁罾罟，鱼鳖不为殖。空令自相啖，吏民不得食。
百一诗·其十四
作者：应璩
朝代：魏晋

茫茫九州内，莫作帝者民。民有忠信行，莫非帝者臣。
百一诗·其四
作者：应璩
朝代：魏晋

细微可不慎，堤溃自蚁穴。腠理早从事，安复劳针石。哲人睹未形，愚夫暗明白。曲突不见宾，燋烂为上客。思愿献良规，江海倘不逆。狂言虽寡善，犹有如鸡蹠。鸡蹠食不已，齐王为肥泽。
诗
作者：应璩
朝代：魏晋

丈夫要雄戟，更来宿紫庭。今者宅四海，谁复有不并。
诗
作者：应璩
朝代：魏晋

不误牵朱丝，三署来相寻。
诗
作者：应璩
朝代：魏晋

京师何缤纷，车马相奔起。借问乃尔为，将欲要其仕。孝廉经述通，谁能应此举。
诗
作者：应璩
朝代：魏晋

司隶鹰扬吏，爪牙徒擢空。折翅跃毛距，宛鵛还入笼。世人指为武，谁复励严冬。
诗
作者：应璩
朝代：魏晋

城狐不可掘，社鼠不可熏。
诗
作者：应璩
朝代：魏晋

放戈释甲胄，乘轩入紫微。从容侍帷幄，光辅日月辉。
诗
作者：应璩
朝代：魏晋

治化贵简易，法令不欲多。
诗
作者：应璩
朝代：魏晋

郡国贪慕将，驰骋习弓戟。虽妙未更事，难用应卒迫。
晋武帝华林园集诗
作者：应贞
朝代：魏晋

悠悠太上，民之厥初。皇极肇建，彝伦攸敷。五德更运，膺箓受符。陶唐既谢，天历在虞。于时上帝，乃顾惟眷。光我晋祚，应期纳禅。位以龙飞，文以虎变。玄泽滂流，仁风潜扇。区内宅心，方隅回面。天垂其象，地耀其文。凤鸣朝阳，龙翔景云。嘉禾重颖，萤荚载芬。率土咸序，人胥悦欣。恢恢皇度，穆穆圣容。言思其顺，貌思其恭。在视斯明，在听斯聪。登庸以德，明试以功。其恭惟何，昧旦丕显。无理不经，无义不践。行舍其华，言去其辩。游心至虚，同规易简。六府孔修，九有斯靖。泽靡不被，化冈不加。声教南暨，西渐流沙。幽人肄险，远国忘遐。越裳重译，充我皇家。峨峨列辟，赫赫虎臣。内和五品，外威四宾。修时贡职，入觐天人。备言锡命，羽盖朱轮。贻宴好会，不常厥数。神心所受，不言而喻。于是肄射，弓矢斯御。发彼五的，有酒斯饫。文武之道，厥猷未坠。在昔先王，躬御兹器。示武惧荒，过亦为失。凡厥群后，无懈于位。
晋武帝华林园集诗
作者：应贞
朝代：魏晋
体裁：四言诗

悠悠太上，民之厥初。皇极肇建，彝伦攸敷。五德更运，膺箓受符。陶唐既谢，天历在虞。（一章）于时上帝，乃顾惟眷。光我晋祚，应期纳禅。位以龙飞，文以虎变。玄泽滂流，仁风潜扇。区内宅心，方隅回面。（二章）天垂其象，地耀其文。凤鸣朝阳，龙翔景云。嘉禾重颖，萤荚载芬。率土咸序，人胥悦欣。（三章）恢恢皇度，穆穆圣容。言思其顺，貌思其恭。在视斯明，在听斯聪。登庸以德，明试以功。（四章）其恭惟何，昧旦丕显。无理不经，无义不践。行舍其华，言去其辩。游心至虚，同规易简。六府孔修，九有斯靖。（五章）泽靡不被，化冈不加。声教南暨，西渐流沙。幽人肄险，远国忘遐。越裳重译，充我皇家。（六章）峨峨列辟，赫赫虎臣。内和五品，外威四宾。修时贡职，入觐天人。备言锡命，羽盖朱轮。（七章）贻宴好会，不常厥数。神心所受，不言而喻。于是肄射，弓矢斯御。发彼五的，有酒斯饫。（八章）文武之道，厥猷未坠。在昔先王，躬御兹器。示武惧荒，过亦为失。凡厥群后，无懈于位。（九章）
代答张君祖诗
作者：康僧渊
朝代：魏晋

真朴运既判，万象森已形。精灵感冥会，变化靡不经。波浪生死徒，弥纶始无名。舍本而逐末，悔吝生有情。胡不绝可欲，反宗归无生。达观均有无，蝉蜕豁朗明。逍遥众妙津，栖凝于玄冥。大慈顺变通，化育曷常停。幽闲自有所，岂与菩萨并。摩诘风微指，权遒多所成。悠悠满天下，孰识秋露情。
又答张君祖诗
作者：康僧渊
朝代：魏晋

遥望华阳岭，紫霄笼三辰。琼岩朗璧室，玉润洒灵津。丹谷挺樛树，季颖奋晖薪。融飙冲天籁，逸响互相因。鸾凤翔回仪，虬龙洒飞鳞。中有冲漠士，耽道玩妙均。高尚凝玄寂，万物息自宾。栖峙游方外，超世绝风尘。翘想晞眇踪，矫步寻若人。咏啸舍之去，荣丽何足珍。濯志八解渊，辽朗豁冥神。研几通长妙，遗觉忽忘身。居士成有党，顾盻非畴亲。借问守常徒，何以知反真。
兰亭诗
作者：庾友
朝代：魏晋

驰心域表，寥寥远迈。理感则一，冥然玄会。
玉赞
作者：庾肃之
朝代：魏晋

圆璧月镜，璆琳星罗。结秀蓝田，辉真荆和。元圭特达，瑜不掩瑕。质鲜气润，流映滂沱。
兰亭诗
作者：庾蕴
朝代：魏晋

仰想虚舟说，俯叹世上宾。朝荣虽云乐，夕弊理自因。
三月三日临曲水诗
作者：庾阐
朝代：魏晋

暮春濯清汜，游鳞泳一壑。高泉吐东岑，洄澜自净荥。临川叠曲流，丰林映绿薄。轻舟沈飞觞，鼓枻观鱼跃。
三月三日诗
作者：庾阐
朝代：魏晋

心结湘川渚，目散冲霄外。清泉吐翠流，渌醽漂素濑。悠想盻长川，轻澜渺如带。
从征诗
作者：庾阐
朝代：魏晋

志士痛朝危，忠臣哀主辱。
吊贾谊诗
作者：庾阐
朝代：魏晋

虽有惠音，莫过韶頀。虽有腾蛇，终仆一壑。
啸台
作者：庾阐
朝代：魏晋
体裁：四言诗

灵岩霞蔚，石室鳞构。青松标空，兰泉吐漏。茏荟可游，芳津可漱。元谷萧寥，鸣琴独奏。先生体之，寂坐幽岸。凝冰结朴，熙阳靡焕。潜真内全，飞荣外散。凌崖高啸，希风朗弹。道有冥废，运有昏消。达隐不岩，元迹不标。或曰先生，晦德逍遥。嵇子秀达，英风朗烈。道隽薰芳，鲜不玉折。兆动初萌，妙鉴奇绝。翘首青冥，仰想元哲。
孙登隐居诗
作者：庾阐
朝代：魏晋
体裁：四言诗

灵岩霞蔚，石室鳞构。青松标空，兰泉吐牖。茏荟可游，芳津可漱。元谷萧寥，鸣琴独奏。先生体之，寂坐幽岸。凝冰结朴，熙阳靡焕。潜真内全，飞荣外散。凌崖高啸，希风朗弹。道有冥废，运有昏消。达隐不岩，元迹不标。或曰先生，晦德逍遥。嵇子秀达，英风朗烈。道隽薰芳，鲜不玉折。兆动初萌，妙鉴奇绝。翘首丘冥，仰想元哲。
江都遇风诗
作者：庾阐
朝代：魏晋

天吴踊灵壑，将驾奔冥霄。飞廉振折木，流景登扶摇。洪川伫宿浪，跃水迎晨潮。仰盻蹙玄云，俯听聒悲飙。
游仙诗十首
作者：庾阐
朝代：魏晋

神岳竦丹霄，玉堂临雪岭。上采琼树华，下挹瑶泉井。南海纳朱涛，玄波洒北溟。仰盻烛龙曜，俯步朝广庭。邛疏练石髓，赤松漱水玉。凭烟眇封子，流浪挥玄俗。崆峒临北户，昆吾眇南陆。层霄映紫芝，潜涧泛丹菊。昆仑涌五河，八流萦地轴。三山罗如粟，巨壑不容刀。白龙腾子明，朱鳞运琴高。轻举观沧海，眇邈去瀛洲。玉泉出灵凫，琼草被神丘。
游仙诗十首·其一
作者：庾阐
朝代：魏晋

神岳竦丹霄，玉堂临雪岭。上采琼树华，下挹瑶泉井。
游仙诗十首·其七
作者：庾阐
朝代：魏晋

乘彼六气渺芒。辎驾赤水昆阳。遥望至人玄堂。心与冈象俱忘。
游仙诗十首·其三
作者：庾阐
朝代：魏晋

邛疏练石髓，赤松漱水玉。凭烟眇封子，流浪挥玄俗。崆峒临北户，昆吾眇南陆。层霄映紫芝，潜涧泛丹菊。昆仑涌五河，八流萦地轴。
游仙诗十首·其九
作者：庾阐
朝代：魏晋

玉树标云翠蔚。灵崖独拔奇卉。芳津兰莹珠隧。碧叶灌清鳞萃。
游仙诗十首·其二
作者：庾阐
朝代：魏晋

南海纳朱涛，玄波洒北溟。仰盻烛龙曜，俯步朝广庭。
游仙诗十首·其五
作者：庾阐
朝代：魏晋

荧荧丹桂紫芝。结根云山九疑。鲜荣夏馥冬熙。谁与薄采松期。
游仙诗十首·其五
作者：庾阐
朝代：魏晋

荧荧丹桂紫芝。结根云山九疑。鲜荣夏馥冬熙。谁与薄采松期。赤松游霞乘烟。封子练骨凌仙。晨漱水玉心玄。故能灵化自然。乘彼六气渺芒。辎驾赤水昆阳。遥望至人玄堂。心与冈象俱忘。朝嗽云英玉蕊。夕挹玉膏石髓。瑶台藻构霞绮。鳞裳羽盖级纚。玉树标云翠蔚。灵崖独拔奇卉。芳津兰莹珠隧。碧叶灌清鳞萃。玉房石㯓磊砢，烛龙衔辉吐火。朝采石英涧左，夕翳琼葩岩下。
游仙诗十首·其八
作者：庾阐
朝代：魏晋

朝嗽云英玉蕊。夕挹玉膏石髓。瑶台藻构霞绮。鳞裳羽盖级纚。
游仙诗十首·其六
作者：庾阐
朝代：魏晋

赤松游霞乘烟。封子练骨凌仙。晨漱水玉心玄。故能灵化自然。
游仙诗十首·其十
作者：庾阐
朝代：魏晋

玉房石㯓磊砢，烛龙衔辉吐火。朝采石英涧左，夕翳琼葩岩下。
游仙诗十首·其十
作者：庾阐
朝代：魏晋
体裁：六言诗

玉房石榻磊砢，烛龙衔辉吐火。朝采石英涧左，夕翳琼葩岩下。
游仙诗十首·其四
作者：庾阐
朝代：魏晋

三山罗如粟，巨壑不容刀。白龙腾子明，朱鳞运琴高。轻举观沧海，眇邈去瀛洲。玉泉出灵凫，琼草被神丘。
登楚山诗
作者：庾阐
朝代：魏晋

拂驾升西岭，寓目临浚波。想望七德耀，咏此九功歌。龙驷释阳林，朝服集三河。回首盻宇宙，一无济邦家。
衡山诗
作者：庾阐
朝代：魏晋

北眺衡山首，南睨五岭末。寂坐挹虚恬，运目情四豁。翔虬凌九霄，陆鳞困濡沫。未体江湖悠，安识南溟阔。
观石鼓诗
作者：庾阐
朝代：魏晋

命驾观奇逸，径骛造灵山。朝济清溪岸，夕憩五龙泉。鸣石含潜响，雷骇震九天。妙化非不有，莫知神自然。翔霄拂翠岭，绿涧漱岩间。手澡春泉洁，目玩阳葩鲜。
诗
作者：庾阐
朝代：魏晋

炼形去人俗，飘忽乘云游。暂想扶桑阴，忽见东岳鱼。峥嵘激清崖，蒙笼阴岩岫。咀嚼延六气，俯仰以九周。
诗·其一
作者：庾阐
朝代：魏晋

炼形去人俗，飘忽乘云游。暂想扶桑阴，忽见东岳鱼。
诗·其二
作者：庾阐
朝代：魏晋

峥嵘激清崖，蒙笼阴岩岫。咀嚼延六气，俯仰以九周。
采药诗
作者：庾阐
朝代：魏晋

采药灵山㟽，结驾登九嶷。悬岩溜石髓，芳谷挺丹芝。泠泠云珠落，漼漼石蜜滋。鲜景染冰颜，妙气翼冥期。霞光焕藿靡，虹景照参差。椿寿自有极，槿花何用疑。
诗
作者：张亢
朝代：魏晋

昔我好坟典，下帷慕董氏。吟咏仿馀风，染轴舒素纸。
赋犬
作者：张俨
朝代：魏晋

守则有威，出则有获。韩卢宋鹊，书名竹帛。
上巳篇
作者：张华
朝代：魏晋

仁风导和气，勾芒御昊春。姑洗应时月，元巳启良辰。密云荫朝日，零雨洒微尘。飞轩游九野，置酒会众宾。临川悬广幕，夹水布长茵。徘徊存往古，慷慨慕先真。朋从自远至，童冠八九人。追好舞雩庭，拟迹洙泗滨。伶人理新乐，膳夫烹时珍。八音硼磕奏，肴俎从横陈。妙舞起齐赵，悲歌出三秦。春醴逾九酝，冬清过十旬。盛时不努力，岁暮将何因。勉哉众君子，茂德景日新。高飞抚凤翼，轻举攀龙鳞。
励志诗
作者：张华
朝代：魏晋

大仪斡运，天回地游。四气鳞次，寒暑环周。星光既夕，忽焉素秋。凉风振落，熠耀宵流。吉士思秋，实感物化。日与月与，荏苒代谢。逝者如斯，曾无日夜。嗟尔庶士，胡宁自舍。仁道不遐，德輶如羽。求焉斯至，众鲜克举。大猷玄漠，将抽厥绪。先民有作，贻我高矩。虽有淑姿，放心纵逸。出般于游，居多暇日。如彼梓材，弗勤丹漆。虽劳朴斫，终负素质。养由矫矢，兽号于林。蒲芦萦缴，神感飞禽。末伎之妙，动物应心。研精耽道，安有幽深。安心恬荡，栖志浮云。体之以质，彪之以文。如彼南亩，力耒既勤。藨蓘致功，必有丰殷。水积成川，载澜载清。土积成山，歊蒸郁冥。山不让尘，川不辞盈。勉尔含弘，以隆德声。高以下基，洪由纤起。川广自源，成人在始。累微以著，乃物之理。纆牵之长，实累千里。复礼终明，天下归仁。若金受砺，若泥在钧。进德修业，辉光日新。隰朋仰慕，予亦何人。
博陵王宫侠曲二首
作者：张华
朝代：魏晋

侠客乐幽险，筑室穷山阴。獠猎野兽稀，施纲川无禽。岁慕饥寒至，慷慨顿足吟。穷令壮士激，安能怀苦心。干将坐自□，繁弱控馀音。耕佃穷渊陂，种粟著剑镡。收秋狭路间，一击重千金。栖迟熊罴穴，容与虎豹林。身在法令外，纵逸常不禁。雄儿任气侠，声盖少年场。借友行报怨，杀人租市旁。吴刀鸣手中，利剑严秋霜。腰间叉素戟，手持白头镶。腾超如激电，回旋如流光。奋击当手决，交尸自纵横。宁为殇鬼雄，义不入圜墙。生从命子游，死闻侠骨香。身没心不徵，勇气加四方。
博陵王宫侠曲二首·其一
作者：张华
朝代：魏晋

侠客乐幽险，筑室穷山阴。獠猎野兽稀，施纲川无禽。岁慕饥寒至，慷慨顿足吟。穷令壮士激，安能怀苦心。干将坐自□，繁弱控馀音。耕佃穷渊陂，种粟著剑镡。收秋狭路间，一击重千金。栖迟熊罴穴，容与虎豹林。身在法令外，纵逸常不禁。
博陵王宫侠曲二首·其二
作者：张华
朝代：魏晋

雄儿任气侠，声盖少年场。借友行报怨，杀人租市旁。吴刀鸣手中，利剑严秋霜。腰间叉素戟，手持白头镶。腾超如激电，回旋如流光。奋击当手决，交尸自纵横。宁为殇鬼雄，义不入圜墙。生从命子游，死闻侠骨香。身没心不徵，勇气加四方。
咏荷
作者：张华
朝代：魏晋

荷生绿泉中，碧叶齐如规。？荡流雾珠，映水逐条垂。照灼此金塘，藻曜君王池。不愁世尝绝，但畏盛明移。
咏荷
作者：张华
朝代：魏晋
体裁：古风

荷生绿泉中，碧叶齐如规。𢌞荡流雾珠，映水逐条垂。照灼此金塘，藻曜君王池。不愁世尝绝，但畏盛明移。
壮士篇
作者：张华
朝代：魏晋

天地相震荡，回薄不知穷。人物禀常格，有始必有终。年时俯仰过，功名宜速崇。壮士怀愤激，安能守虚冲。乘我大宛马，抚我繁弱弓。长剑横九野，高冠拂玄穹。慷慨成素霓，啸吒起清风。震响骇八荒，奋威蚋四戎。濯鳞沧海畔，驰骋大漠中。独步圣明世，四海称英雄。
壮士篇
作者：张华
朝代：魏晋
体裁：诗

天地相震荡，回薄不知穷。
人物禀常格，有始必有终。
年时俯仰过，功名宜速崇。
壮士怀愤激，安能守虚冲？
乘我大宛马，抚我繁弱弓。
长剑横九野，高冠拂玄穹。
慷慨成素霓，啸咤起清风。
震响骇八荒，奋威曜四戎。
濯鳞沧海畔，驰骋大漠中。
独步圣明世，四海称英雄。
太康六年三月三日后园会诗
作者：张华
朝代：魏晋

暮春元日，阳气清明。祁祁甘雨，膏泽流盈。习习祥风，启滞导生。禽鸟翔逸，卉木滋荣。纤条被绿，翠华含英。于皇我后，钦若昊乾。顺时省物，言观中园。燕及群辟，乃命乃延。合乐华池，祓濯清川。泛彼龙舟，溯游洪源。朱幕云覆，列坐文茵。羽觞波腾，品物备珍。管弦繁会，变用奏新。穆穆我皇，临下渥仁。训以慈惠，询纳广神。好乐无荒，化达无垠。咨予微臣，荷宠明时。忝恩于外，攸攸三期。犬马惟慕，天实为之。灵启其愿，遐愿在兹。于以表情，爰著斯诗。
太康六年三月三日后园会诗
作者：张华
朝代：魏晋

暮春元日，阳气清明。祁祁甘雨，膏泽流盈。习习祥风，启滞导生。禽鸟翔逸，卉木滋荣。纤条被绿，翠华含英。咨予微臣，荷宠明时。忝恩于外，攸攸三期。犬马惟慕，天实为之。灵启其愿，遐愿在兹。于以表情，爰著斯诗。
太康六年三月三日后园会诗
作者：张华
朝代：魏晋
体裁：四言诗

暮春元日，阳气清明。祁祁甘雨，膏泽流盈。习习祥风，启滞导生。禽鸟翔逸，卉木滋荣。纤条被绿，翠华含英。（一章）于皇我后，钦若昊乾。顺时省物，言观中园。燕及群辟，乃命乃延。合乐华池，祓濯清川。泛彼龙舟，溯游洪源。（二章）朱幕云覆，列坐文茵。羽觞波腾，品物备珍。管弦繁会，变用奏新。穆穆我皇，临下渥仁。训以慈惠，询纳广神。好乐无荒，化达无垠。（三章）咨予微臣，荷宠明时。忝恩于外，攸攸三期。犬马惟慕，天实为之。灵启其愿，遐愿在兹。于以表情，爰著斯诗。（四章）
情诗
作者：张华
朝代：魏晋

游目四野外，逍遥独延伫。
兰蕙缘清渠，繁华荫绿渚。
佳人不在兹，取此欲谁与？
巢居知风寒，穴处识阴雨。
不曾远离别，安知慕俦侣？
情诗五首
作者：张华
朝代：魏晋

北方有佳人，端坐鼓鸣琴。终晨抚管弦，日夕不成音。忧来结不解，我思存所钦。君子寻时役，幽妾怀苦心。初为三载别，于今久滞淫。昔耶生户牖，庭内自成阴。翔鸟鸣翠偶，草虫相和吟。心悲易感激，俯仰泪流衿。愿托晨风翼，束带侍衣衾。明月曜清景，昽光照玄墀。幽人守静夜，回身入空帷。束带俟将朝，廓落晨星稀。寐假交精爽，觌我佳人姿。巧笑媚欢靥，联娟眸与眉。寤言增长叹，凄然心独悲。清风动帷帘，晨月叹幽房。佳人处遐远，兰室无容光。襟怀拥虚景，轻衾覆空床。居欢惜夜促，在戚怨宵长。拊枕独啸叹，感慨心内伤。君居北海阳，妾在江南阴。悬邈修涂远，山川阻且深。承欢注隆爱，结分投所钦。衔恩笃守义，万里托微心。游目四野外，逍遥独延伫。兰蕙缘清渠，繁华荫绿渚。佳人不在兹，取此欲谁与。巢居知风寒，穴处识阴雨。不曾远别离，安知慕俦侣。
情诗五首·其一
作者：张华
朝代：魏晋

北方有佳人，端坐鼓鸣琴。终晨抚管弦，日夕不成音。忧来结不解，我思存所钦。君子寻时役，幽妾怀苦心。初为三载别，于今久滞淫。昔耶生户牖，庭内自成阴。翔鸟鸣翠偶，草虫相和吟。心悲易感激，俯仰泪流衿。愿托晨风翼，束带侍衣衾。
情诗五首·其三
作者：张华
朝代：魏晋

清风动帷帘，晨月叹幽房。佳人处遐远，兰室无容光。襟怀拥虚景，轻衾覆空床。居欢惜夜促，在戚怨宵长。拊枕独啸叹，感慨心内伤。
情诗五首·其二
作者：张华
朝代：魏晋

明月曜清景，昽光照玄墀。幽人守静夜，回身入空帷。束带俟将朝，廓落晨星稀。寐假交精爽，觌我佳人姿。巧笑媚欢靥，联娟眸与眉。寤言增长叹，凄然心独悲。
情诗五首·其五
作者：张华
朝代：魏晋

游目四野外，逍遥独延伫。兰蕙缘清渠，繁华荫绿渚。佳人不在兹，取此欲谁与。巢居知风寒，穴处识阴雨。不曾远别离，安知慕俦侣。
情诗五首·其四
作者：张华
朝代：魏晋

君居北海阳，妾在江南阴。悬邈修涂远，山川阻且深。承欢注隆爱，结分投所钦。衔恩笃守义，万里托微心。
感婚诗
作者：张华
朝代：魏晋

驾言游东邑，东邑纷禳禳。婚姻及良时，嫁娶避当梁。窈窕出闺女，嬿婉姬与姜。素颜发红华，美目流清扬。韡炜众亲盛，于我犹若常。譬彼暮春草，荣华不再阳。
招隐诗二首
作者：张华
朝代：魏晋

隐士托山林，遁世以保真。连惠亮未遇，雄才屈不伸。栖迟四野外，陆沈背当时。循名掩不著，藏器待无期。羲和策六龙，弭节越崦嵫。盛年俯仰过，忽若振轻丝。
招隐诗二首·其一
作者：张华
朝代：魏晋

隐士托山林，遁世以保真。连惠亮未遇，雄才屈不伸。
招隐诗二首·其二
作者：张华
朝代：魏晋

栖迟四野外，陆沈背当时。循名掩不著，藏器待无期。羲和策六龙，弭节越崦嵫。盛年俯仰过，忽若振轻丝。
晋中宫所歌
作者：张华
朝代：魏晋

先生统大业，玄化渐八维。仪刑孚万邦，内训隆壶闱。皇英垂帝典，大雅咏三妃。执德宣隆教，正位理厥机。含章体柔顺，率礼蹈谦祗。螽斯弘慈惠，樛木逮幽微。徽时穆清风，高义邈不追。遗荣参日月，百世仰馀晖。
晋冬至初岁小会歌
作者：张华
朝代：魏晋

日月不留，四气回周。节庆代序，万国同休。庶尹群后，奉寿升朝。我有嘉礼，式宴百僚。繁肴绮错，旨酒泉渟。笙镛和奏，磬管流声。上隆其爱，下尽其心。宣其壅滞，训之德音。乃宣乃训，配享交泰。永载仁风，长抚无外。
晋凯歌二首 其一 命将出征歌
作者：张华
朝代：魏晋

重华隆帝道，戎蛮或不宾。徐夷兴有周，鬼方亦违殷。今在盛明世，寇虐动西垠。豺狼染牙爪，群生号穹旻。元帅统方夏，出车抚凉秦。众贞必以律，臧否实在人。威信加殊类，疏逖思自亲。单醪岂有味，挟纩感至仁。武功尚止戈，七德美安民。远迹由斯举，永世无风尘。
晋凯歌二首 其二 劳还师歌
作者：张华
朝代：魏晋

猃狁背天德，构乱扰邦畿。戎车震朔野，群帅赞皇威。将士齐心旅，感义忘其私。积势如？弩，赴节如发机。嚣声动山谷，金光曜素晖。挥戟陵劲敌，武步蹈横尸。鲸鲵皆授首，北土永清夷。昔往冒隆暑，今来白雪霏。征夫信勤瘁，自古咏采薇。收荣于舍爵，燕喜在凯归。
晋凯歌二首 其二 劳还师歌
作者：张华
朝代：魏晋
体裁：古风

猃狁背天德，构乱扰邦畿。戎车震朔野，群帅赞皇威。将士齐心旅，感义忘其私。积势如𨎎弩，赴节如发机。嚣声动山谷，金光曜素晖。挥戟陵劲敌，武步蹈横尸。鲸鲵皆授首，北土永清夷。昔往冒隆暑，今来白雪霏。征夫信勤瘁，自古咏采薇。收荣于舍爵，燕喜在凯归。
晋凯歌二首·命将出征歌
作者：张华
朝代：魏晋

重华隆帝道，戎蛮或不宾。徐夷兴有周，鬼方亦违殷。今在盛明世，寇虐动西垠。豺狼染牙爪，群生号穹旻。元帅统方夏，出车抚凉秦。众贞必以律，臧否实在人。威信加殊类，疏逖思自亲。单醪岂有味，挟纩感至仁。武功尚止戈，七德美安民。远迹由斯举，永世无风尘。猃狁背天德，构乱扰邦畿。戎车震朔野，群帅赞皇威。将士齐心旅，感义忘其私。积势如？弩，赴节如发机。嚣声动山谷，金光曜素晖。挥戟陵劲敌，武步蹈横尸。鲸鲵皆授首，北土永清夷。昔往冒隆暑，今来白雪霏。征夫信勤瘁，自古咏采薇。收荣于舍爵，燕喜在凯归。
晋宗亲会歌
作者：张华
朝代：魏晋

族燕明礼顺，啜食序亲亲。骨肉散不殊，昆弟岂他人。本枝笃同庆，棠棣著先民。于皇圣明后，天覆弘且仁。隆礼崇亲戚，旁施协族姻。式宴尽酣娱，饮御备羞珍。和光既宣洽，上下同欢欣。德教加四海，敦睦被无垠。
晋宴会歌
作者：张华
朝代：魏晋

亹亹我皇，配天垂光。留精日昃，经览无方。听朝有暇，延命众臣。冠盖云集，樽俎星陈。肴蒸多品，八珍代变。羽爵无算，究乐极宴。歌者流声，舞者投袂。动容有节，丝竹并设。宣畅四体，繁手趣挚。欢足发和，酣不忘礼。好乐无荒，翼翼济济。
晋正德大豫舞歌二首 其一 正德舞歌
作者：张华
朝代：魏晋

曰皇上天，玄鉴惟光。神器周回，五德代章。祚命于晋，世有哲王。弘济区夏，陶甄万方。大明垂耀，旁烛无疆。蚩蚩庶类，风德永康。皇道惟清，礼乐斯经。金石在县，万舞在庭。象容表庆，协律被声。轶武超沪，取节六英。同进退让，化渐无形。大和宣洽，通于幽冥。
晋正德大豫舞歌二首 其二 大豫舞歌
作者：张华
朝代：魏晋

惟天之命，符运有归。赫赫大晋，三后重晖。继明绍世，光抚九围。我皇绍期，遂在璇玑。群生属命，奄有庶邦。慎徽五典，玄教遐通。万方同轨，率土咸雍。爰制大豫，宣德舞功。醇化既穆，王道协隆。仁及草木，惠加昆虫。亿兆夷人，悦仰皇风。不显大业，永世弥崇。
晋正德大豫舞歌二首·正德舞歌
作者：张华
朝代：魏晋

曰皇上天，玄鉴惟光。神器周回，五德代章。祚命于晋，世有哲王。弘济区夏，陶甄万方。大明垂耀，旁烛无疆。蚩蚩庶类，风德永康。皇道惟清，礼乐斯经。金石在县，万舞在庭。象容表庆，协律被声。轶武超沪，取节六英。同进退让，化渐无形。大和宣洽，通于幽冥。惟天之命，符运有归。赫赫大晋，三后重晖。继明绍世，光抚九围。我皇绍期，遂在璇玑。群生属命，奄有庶邦。慎徽五典，玄教遐通。万方同轨，率土咸雍。爰制大豫，宣德舞功。醇化既穆，王道协隆。仁及草木，惠加昆虫。亿兆夷人，悦仰皇风。不显大业，永世弥崇。
杂诗三首
作者：张华
朝代：魏晋

晷度随天运，四时互相承。东壁正昏中，涸阴寒节升。繁霜降当夕，悲风中夜兴。朱火青无光，兰膏坐自凝。重衾无暖气，挟纩如怀冰。伏枕终遥昔，寤言莫予应。永思虑崇替，慨然独拊膺。逍遥游春宫，容与缘池阿。白苹齐素叶，朱草茂丹华。微风摇蕖若，层波动芰荷。荣彩曜中林，流馨入绮罗。王孙游不归，修路邈以遐。谁与玩遗芳，伫立独咨嗟。荏苒日月运，寒暑忽流易。同好逝不存，迢迢远离析。房栊自来风，户庭无行迹。蒹葭生床下，蛛蝥网四壁。怀思见不隆，感物重郁积。游雁比翼翔，归鸿知接翮。来哉彼君子，无然徒自隔。
杂诗三首·其一
作者：张华
朝代：魏晋

晷度随天运，四时互相承。东壁正昏中，涸阴寒节升。繁霜降当夕，悲风中夜兴。朱火青无光，兰膏坐自凝。重衾无暖气，挟纩如怀冰。伏枕终遥昔，寤言莫予应。永思虑崇替，慨然独拊膺。
杂诗三首·其三
作者：张华
朝代：魏晋

荏苒日月运，寒暑忽流易。同好逝不存，迢迢远离析。房栊自来风，户庭无行迹。蒹葭生床下，蛛蝥网四壁。怀思见不隆，感物重郁积。游雁比翼翔，归鸿知接翮。来哉彼君子，无然徒自隔。
杂诗三首·其二
作者：张华
朝代：魏晋

逍遥游春宫，容与缘池阿。白苹齐素叶，朱草茂丹华。微风摇蕖若，层波动芰荷。荣彩曜中林，流馨入绮罗。王孙游不归，修路邈以遐。谁与玩遗芳，伫立独咨嗟。
游仙诗四首
作者：张华
朝代：魏晋

云霓垂藻旒，羽袿扬轻裾。飘登清云间，论道神皇庐。箫史登凤音，王后吹鸣竽。守精味玄妙，逍遥无为墟。玉佩连浮星，轻冠结朝霞。列坐王母堂，艳体餐瑶华。湘妃咏涉江，汉女奏阳阿。乘云去中夏，随风济江湘。亹亹陟高陵，遂升玉峦阳。云娥荐琼石，神妃侍衣裳。游仙迫西极，弱水隔流沙。云榜鼓雾柂，飘忽陵飞波。
游仙诗四首·其一
作者：张华
朝代：魏晋

云霓垂藻旒，羽袿扬轻裾。飘登清云间，论道神皇庐。箫史登凤音，王后吹鸣竽。守精味玄妙，逍遥无为墟。
游仙诗四首·其三
作者：张华
朝代：魏晋

乘云去中夏，随风济江湘。亹亹陟高陵，遂升玉峦阳。云娥荐琼石，神妃侍衣裳。
游仙诗四首·其二
作者：张华
朝代：魏晋

玉佩连浮星，轻冠结朝霞。列坐王母堂，艳体餐瑶华。湘妃咏涉江，汉女奏阳阿。
游仙诗四首·其四
作者：张华
朝代：魏晋

游仙迫西极，弱水隔流沙。云榜鼓雾柂，飘忽陵飞波。
游侠篇
作者：张华
朝代：魏晋

翩翩四公子。浊世称贤名。龙虎相交争。七国并抗衡。食客三千馀。门下多豪英。游说朝夕至。辩士自纵横。孟尝东出关。济身由鸡鸣。信陵西反魏。秦人不窥兵。赵胜南诅楚。乃与毛遂行。黄歇北适秦。太子还入荆。美哉游侠士。何以尚四卿。我则异于是。好古师老彭。
游侠篇
作者：张华
朝代：魏晋
体裁：诗

翩翩四公子，浊世称贤明。
龙虎方交争，七国并抗衡。
食客三千余，门下多豪英。
游说朝夕至，辩士自纵横。
孟尝东出关，济身由鸡鸣。
信陵西反魏，秦人不窥兵。
赵胜南诅楚，乃与毛遂行。
黄歇北适秦，太子还入荆。
美哉游侠士，何以尚四卿。
我则异于是，好古师老、彭。
游侠篇·其一
作者：张华
朝代：魏晋

翩翩四公子。浊世称贤名。龙虎相交争。七国并抗衡。食客三千馀。门下多豪英。游说朝夕至。辩士自纵横。孟尝东出关。济身由鸡鸣。信陵西反魏。
游侠篇·其二
作者：张华
朝代：魏晋

秦人不窥兵。赵胜南诅楚。乃与毛遂行。黄歇北适秦。太子还入荆。美哉游侠士。何以尚四卿。我则异于是。好古师老彭。
游猎篇
作者：张华
朝代：魏晋

岁暮凝霜结，坚冰冱幽泉。厉风荡原隰，浮云蔽昊天。玄云晻■合，素雪纷连翩。鹰隼始击鸷，虞人献时鲜。严驾鸣俦侣，揽辔过中田。戎车方四牡，文轩驭紫燕。舆徒既整饬，容服丽且妍。武骑列重围，前驱抗修旃。倏忽似回飙，终绎若浮烟。鼓噪山渊动，冲尘云雾连。轻缯拂素霓，纤网荫长川。游鱼未暇窜，归雁不得还。由基控繁弱，公差操黄间。机发应弦倒，一纵连双肩。僵禽正狼藉，落羽何翻翻。积获被山阜，流血丹中原。驰骋未及倦，曜灵俄移晷。结罝弥薮泽，嚣声振四鄙。鸟惊触白刃，兽骇挂流矢。仰手接游鸿，举足蹴犀兕。如黄批狡兔，青骹撮飞雉。鹄鹭不尽收，凫鹥安足视。日冥徒御劳，赏勤课能否。野飨会众宾，玄酒甘且旨。燔炙播遗芳，金觞浮素蚁。珍羞坠归云，纤肴出渌水。四气运不停，年时何亹亹。人生忽如寄，居世遽能几。至人同祸福，达士等生死。荣辱浑一门，安知恶与美。游放使心狂，覆车难再履。伯阳为我诫，检迹投清轨。
真人篇
作者：张华
朝代：魏晋

朱李生东苑，甘瓜出西郊。
祖道征西应诏诗
作者：张华
朝代：魏晋

赫赫大晋，奄有万方。陶以仁化，曜以天光。二迹陕西，实在我王。内饪玉铉，外惟鹰扬。四牡扬镳，玄辂振绥。庶寮群后，饯饮洛湄。感离欢凄，慕德迟迟。
祖道赵王应诏诗
作者：张华
朝代：魏晋

崇选穆穆，利建明德。于显穆亲，时惟我王。禀姿自然，金质玉相。光宅旧赵，作镇冀方。休宠曲锡，备物焕彰。发轨上京，出自天邑。百寮饯行，缙绅具集。轩冕峨峨，冠盖习习。恋德惟德，永欢弗及。
答何劭诗三首
作者：张华
朝代：魏晋

吏道何其迫，窘然坐自拘。缨緌为徽纆，文宪焉可逾。恬旷苦不足，烦促每有馀。良朋贻新诗，示我以游娱。穆如洒清风，焕若春华敷。自昔同寮寀，于今比园庐。衰疾近辱殆，庶几并悬舆。散发重阴下，抱杖临清渠。属耳听莺鸣，流目玩鯈鱼。从容养馀日，取乐于桑榆。洪钧陶万类，大块禀群生。明暗信异姿，静躁亦殊形。自予及有识，志不在功名。虚恬窃所好，文学少所经。忝荷既过任，白日已西倾。道长苦智短，责重困才轻。周任有遗规，其言明且清。负乘为我戒，夕惕坐自惊。是用感嘉贶，写心出中诚。发篇虽温丽，无乃违其情。驾言归外庭，放志永栖迟。相伴步园畴，春草郁郁滋。荣观虽盈目，亲友莫与偕。悟物增隆思，结恋慕同侪。援翰属新诗，永欢有馀怀。
答何劭诗三首·其一
作者：张华
朝代：魏晋

吏道何其迫，窘然坐自拘。缨緌为徽纆，文宪焉可逾。恬旷苦不足，烦促每有馀。良朋贻新诗，示我以游娱。穆如洒清风，焕若春华敷。自昔同寮寀，于今比园庐。衰疾近辱殆，庶几并悬舆。散发重阴下，抱杖临清渠。属耳听莺鸣，流目玩鯈鱼。从容养馀日，取乐于桑榆。
答何劭诗三首·其三
作者：张华
朝代：魏晋

驾言归外庭，放志永栖迟。相伴步园畴，春草郁郁滋。荣观虽盈目，亲友莫与偕。悟物增隆思，结恋慕同侪。援翰属新诗，永欢有馀怀。
答何劭诗三首·其二
作者：张华
朝代：魏晋

洪钧陶万类，大块禀群生。明暗信异姿，静躁亦殊形。自予及有识，志不在功名。虚恬窃所好，文学少所经。忝荷既过任，白日已西倾。道长苦智短，责重困才轻。周任有遗规，其言明且清。负乘为我戒，夕惕坐自惊。是用感嘉贶，写心出中诚。发篇虽温丽，无乃违其情。
纵横篇
作者：张华
朝代：魏晋

苏秦始为交。同学鬼谷先生。辩说剖毫厘。变诈入无形。巧言惑正理。人主莫不倾听。
苦寒行
作者：张华
朝代：魏晋

重纩无暖气，轻被覆空床。
诗
作者：张华
朝代：魏晋

乘马佚于野，泽雉苦于樊。役心以婴物，岂云我自然。
诗
作者：张华
朝代：魏晋

日南出野女，群行不见夫。其状精且白，裸袒无衣襦。
诗
作者：张华
朝代：魏晋

混沌无形气，奚从生两仪。元一是能分，术极焉能离。玄为谁翁子，道是谁家儿。天行自西回，日月曷东驰。
诗
作者：张华
朝代：魏晋

清晨登陇首，坎壈行山难。岭阪峻阻曲，羊肠独盘桓。
诗
作者：张华
朝代：魏晋

阑径少行迹，玉台坐网丝。
诗
作者：张华
朝代：魏晋

青盖覆金鞍，樱桃含红萼。
赠挚仲治诗
作者：张华
朝代：魏晋

君子有逸志，栖迟于一丘。仰荫高林茂，俯临渌水流。恬淡养玄虚，沈精研圣猷。
轻薄篇
作者：张华
朝代：魏晋
体裁：诗

末世多轻薄，骄代好浮华。
志意既放逸，赀财亦丰奢。
被服极纤丽，肴膳尽柔嘉。
僮仆馀梁肉，婢妾蹈绫罗。
文轩树羽盖，乘马鸣玉珂。
横簪刻玳瑁，长鞭错象牙。
足下金鑮履，手中双莫邪。
宾从焕络绎，侍御何芬葩。
朝与金张期，暮宿许史家。
甲笫面长街，朱门赫嵯峨。
苍梧竹叶青，宜城九酝醝。
浮醪随觞转，素蚁自跳波。
美女兴齐赵，妍唱出西巴。
一顾倾城国，千金不足多。
北里献奇舞，大陵奏名歌。
新声逾激楚，妙妓绝阳阿。
玄鹤降浮云，鱏鱼跃中河。
墨翟且停车，展季犹咨嗟。
淳于前行酒，雍门坐相和。
孟公结重关，宾客不得蹉。
三雅来何迟？耳热眼中花。
盘案互交错，坐席咸喧哗。
簪珥或堕落，冠冕皆倾斜。
酣饮终日夜，明灯继朝霞。
绝缨尚不尤，安能复顾他？
留连弥信宿，此欢难可过。
人生若浮寄，年时忽蹉跎。
促促朝露期，荣乐遽几何？
念此肠中悲，涕下自滂沱。
但畏执法吏，礼防且切蹉。
轻薄篇
作者：张华
朝代：魏晋

末世多轻薄，骄代好浮华。志意既放逸，赀财亦丰奢。被服极纤丽，肴膳尽柔嘉。童仆馀粱肉，婢妾蹈绫罗。文轩树羽盖，乘马鸣玉珂。横簪刻玳瑁，长鞭错象牙。足下金鑮履，手中双莫耶。宾从焕络绎，侍御何芬葩。朝与金张期，暮宿许史家。甲第面长街，朱门赫嵯峨。苍梧竹叶清，宜城九酝醝。浮醪随觞转，素蚁自跳波。美女兴齐赵，妍唱出西巴。一顾倾城国，千金宁足多。北里献奇舞，大陵奏名歌。新声逾激楚，妙妓绝阳阿。玄鹤降浮云，鲟鱼跃中河。墨翟且停车，展季犹咨嗟。淳于前行酒，雍门坐相和。孟公结重关，宾客不得蹉。三雅来何迟，耳热眼中花。盘案互交错，坐席咸喧哗。簪珥咸堕落，冠冕皆倾邪。酣饮终日夜，明灯继朝霞。绝缨尚不尤，安能复顾他。留连弥信宿，此欢难可过。人生若浮寄，年时忽蹉跎。促促朝露期，荣乐遽几何。念此肠中悲，涕下自滂沱。但畏执法吏，礼防且切磋。
咏史
作者：张协
朝代：魏晋

昔在西京时，朝野多欢娱。蔼蔼东都门，群公祖二疏。朱轩曜金城，供帐临长衢。达人知止足，遗荣忽如无。抽簪解朝衣，散发归海隅。行人为陨涕，贤哉此大夫。挥金乐当年，岁暮不留储。顾谓四座宾，多财为累愚。清风激万代，名与天壤俱。咄此蝉冕客，君绅宜见书。
杂诗
作者：张协
朝代：魏晋

太昊启东节，春郊礼青祗。鹰化日夜分，雷动寒暑离。飞泽洗冬条，浮飙解春澌。采虹缨高云，文虬鸣阴池。冲气扇九垠，苍生衍四垂。时至万实成，化周天地移。
杂诗十首
作者：张协
朝代：魏晋

秋夜凉风起，清气荡暄浊。蜻蛚吟阶下，飞蛾拂明烛。君子从远役，佳人守茕独。离居几何时，钻燧忽改木。房栊无行迹，庭草萋以绿。青苔依空墙，蜘蛛网四屋。感物多所怀，沈忧结心曲。大火流坤维，白日驰西陆。浮阳映翠林，回飙扇绿竹。飞雨洒朝兰，轻露栖业菊。龙蛰暄气凝，天高万物肃。弱条不重结，芳蕤岂再馥。人生瀛海内，忽如鸟过目。川上之欢逝，前修以自勖。金风扇素节，丹霞启阴期。腾云似涌烟，密雨如散丝。寒花发黄采，秋草含录滋。闲居玩万物，离群恋所思。案无萧氏牍，庭无贡公綦。高尚遗王侯，道积自成基。至人不婴物，馀风足染时。朝霞迎白日，丹气临旸谷。翳翳结繁云，森森散雨足。轻风摧劲草，凝霜竦高木。密叶日夜疏，丛林森如束。畴昔叹时迟，晚节悲年促。岁暮怀百忧，将从季主卜。昔我资章甫，聊以适诸越。行行入幽荒，瓯骆从祝发。穷年非所用，此货将安设。瓴甋夸玙璠，鱼目笑明月。不见郢中歌，能否居然别。阳春无和者，巴人皆下节。流俗多昏迷，此理谁能察。朝登鲁阳关，狭路峭且深。流涧万馀丈，围木数千寻。咆虎响穷山，鸣鹤聒空林。凄风为我啸，百籁坐自吟。感物多思情，在险易常心。劫来戒不虞，挺辔越飞岑。王阳驱九折，周文走岑崟。经阻贵勿迟，此理著来今。此乡非吾地，此郭非吾城。羁旅无定心，翩翩如悬旌。出睹军马阵，入闻鞞鼓声。常惧羽檄飞，神武一朝征。长铗鸣鞘中，烽火列边亭。舍我衡门衣，更被缦胡缨。畴昔怀微志，帷幕窃所经。何必操干戈，堂上有奇兵。折冲樽俎间，制胜在两楹。巧迟不足称，拙速乃垂名。述职投边城，羁束戎旅间。下车如昨日，望舒四五圆。借问此何时，胡蝶飞南园。流波恋旧浦，行云思故山。闽越衣文蛇，胡马愿度燕。风土安所习，由来有固然。结宇穷冈曲，耦耕幽薮阴。荒庭寂以间，幽岫峭且深。凄风起东谷，有渰兴南岑。虽无箕毕期，肤寸自成霖。泽雉登垄雊，寒猿拥条吟。溪壑无人迹，荒楚郁萧森。投耒循岸垂，时闻樵采音。重基可拟志，回渊可比心。养真尚我为，道胜贵陆沈。游思竹素园，寄辞翰墨林。墨蜧跃重渊，商羊舞野庭。飞廉应南箕，丰隆迎号屏。云根临八极，雨足洒四溟。霖沥过二旬，散漫亚九龄。阶下伏拉涌，堂上水衣生。洪潦浩方割，人怀昏垫情。沈液漱陈根，绿叶腐秋茎。里无曲突烟，路无行轮声。环堵自颓毁，垣闾不隐形。尺烬重寻桂，红粒贵瑶琼。君子守固穷，在约不爽贞。虽荣田方赠，惭为沟壑名。取志于陵子，比足黔娄生。
杂诗十首·其一
作者：张协
朝代：魏晋

秋夜凉风起，清气荡暄浊。蜻蛚吟阶下，飞蛾拂明烛。君子从远役，佳人守茕独。离居几何时，钻燧忽改木。房栊无行迹，庭草萋以绿。青苔依空墙，蜘蛛网四屋。感物多所怀，沈忧结心曲。
杂诗十首·其七
作者：张协
朝代：魏晋

此乡非吾地，此郭非吾城。羁旅无定心，翩翩如悬旌。出睹军马阵，入闻鞞鼓声。常惧羽檄飞，神武一朝征。长铗鸣鞘中，烽火列边亭。舍我衡门衣，更被缦胡缨。畴昔怀微志，帷幕窃所经。何必操干戈，堂上有奇兵。折冲樽俎间，制胜在两楹。巧迟不足称，拙速乃垂名。
杂诗十首·其三
作者：张协
朝代：魏晋

金风扇素节，丹霞启阴期。腾云似涌烟，密雨如散丝。寒花发黄采，秋草含录滋。闲居玩万物，离群恋所思。案无萧氏牍，庭无贡公綦。高尚遗王侯，道积自成基。至人不婴物，馀风足染时。
杂诗十首·其九
作者：张协
朝代：魏晋

结宇穷冈曲，耦耕幽薮阴。荒庭寂以间，幽岫峭且深。凄风起东谷，有渰兴南岑。虽无箕毕期，肤寸自成霖。泽雉登垄雊，寒猿拥条吟。溪壑无人迹，荒楚郁萧森。投耒循岸垂，时闻樵采音。重基可拟志，回渊可比心。养真尚我为，道胜贵陆沈。游思竹素园，寄辞翰墨林。
杂诗十首·其二
作者：张协
朝代：魏晋

大火流坤维，白日驰西陆。浮阳映翠林，回飙扇绿竹。飞雨洒朝兰，轻露栖业菊。龙蛰暄气凝，天高万物肃。弱条不重结，芳蕤岂再馥。人生瀛海内，忽如鸟过目。川上之欢逝，前修以自勖。
杂诗十首·其五
作者：张协
朝代：魏晋

昔我资章甫，聊以适诸越。行行入幽荒，瓯骆从祝发。穷年非所用，此货将安设。瓴甋夸玙璠，鱼目笑明月。不见郢中歌，能否居然别。阳春无和者，巴人皆下节。流俗多昏迷，此理谁能察。
杂诗十首·其八
作者：张协
朝代：魏晋

述职投边城，羁束戎旅间。下车如昨日，望舒四五圆。借问此何时，胡蝶飞南园。流波恋旧浦，行云思故山。闽越衣文蛇，胡马愿度燕。风土安所习，由来有固然。
杂诗十首·其六
作者：张协
朝代：魏晋

朝登鲁阳关，狭路峭且深。流涧万馀丈，围木数千寻。咆虎响穷山，鸣鹤聒空林。凄风为我啸，百籁坐自吟。感物多思情，在险易常心。劫来戒不虞，挺辔越飞岑。王阳驱九折，周文走岑崟。经阻贵勿迟，此理著来今。
杂诗十首·其十
作者：张协
朝代：魏晋

墨蜧跃重渊，商羊舞野庭。飞廉应南箕，丰隆迎号屏。云根临八极，雨足洒四溟。霖沥过二旬，散漫亚九龄。阶下伏拉涌，堂上水衣生。洪潦浩方割，人怀昏垫情。沈液漱陈根，绿叶腐秋茎。里无曲突烟，路无行轮声。环堵自颓毁，垣闾不隐形。尺烬重寻桂，红粒贵瑶琼。君子守固穷，在约不爽贞。虽荣田方赠，惭为沟壑名。取志于陵子，比足黔娄生。
杂诗十首·其四
作者：张协
朝代：魏晋

朝霞迎白日，丹气临旸谷。翳翳结繁云，森森散雨足。轻风摧劲草，凝霜竦高木。密叶日夜疏，丛林森如束。畴昔叹时迟，晚节悲年促。岁暮怀百忧，将从季主卜。
游仙诗
作者：张协
朝代：魏晋

峥嵘玄圃深，嵯峨天岭峭。亭馆笼云构，修梁流三曜。兰葩盖岭披，清风绿隙啸。
诗
作者：张协
朝代：魏晋

天气清和，野有甘瓜。
采菱鸿
作者：张协
朝代：魏晋

乘鹢舟兮为水嬉。临芳洲兮拔灵芝。
歌
作者：张奴
朝代：魏晋

濛濛大象内，照曜实显彰。何事迷昏子，纵惑自招殃。乐所少人往，苦道若翻囊。不有松柏志，何用拟风霜。闲豫紫烟表，长歌出昊苍。澄虚无色外，应见有缘乡。岁曜毗汉后，丽辰傅殷王。伊余非二仙，晦迹之九方。亦见流俗子，触眼致酸伤。略谣观有念，宁曰尽矜章。
正月七日登高作诗
作者：张望
朝代：魏晋

玄云敛夕煞，青阳舒朝愥。熙哉陵冈娱，眺盻肆回目。
蜡除诗
作者：张望
朝代：魏晋

玄灵告稔谢，青龙驾拂轸。鲜冰迎流结，凝留垂檐霣。人欣八蜡畅，讵知岁聿尽。
贫士诗
作者：张望
朝代：魏晋

荒墟人迹稀，隐僻闾邻阔。苇篱自朽损，毁屋正寥豁。炎夏无完絺，玄冬无暖褐。四体困寒暑，六时疲饥渴。营生生愈瘁，愁来不可割。
瑰材枕箴
作者：张纮
朝代：魏晋
体裁：四言诗

彧彧其文，馥馥其芬。出自幽阻，升于毡茵。允瑰允丽，惟淑惟珍。安安文枕，贰彼弁冠。冠御于昼，枕式于昏。代作充用，荣巳宁身。兴寝有节，适性和神。
赋席
作者：张纯
朝代：魏晋

席为冬设，簟为夏施。揖让而坐，君子攸宜。
周小史诗
作者：张翰
朝代：魏晋

翩翩周生，婉娈幼童。年十有五，如日在东。香肤柔泽，素质参红。团辅圆颐，菡萏芙蓉。尔刑既淑，尔服亦鲜。轻车随风，飞雾流烟。转侧猗靡，顾盻便妍。和颜善笑，美口善言。
思吴江歌
作者：张翰
朝代：魏晋

秋风起兮佳景时。吴江水兮鲈鱼肥。三千里兮安未归。恨难得兮仰天悲。
思吴江歌
作者：张翰
朝代：魏晋

秋风起兮木叶飞，吴江水兮鲈正肥。
三千里兮家未归，恨难禁兮仰天悲。
杂诗三首
作者：张翰
朝代：魏晋

暮春和气应，白日照园林。青条若总翠，黄华如散金。嘉卉亮有观，顾此难久耽。延颈无良涂，顿足托幽深。荣与壮俱去，贱与老相寻。观乐不照颜，惨怆发讴吟。讴吟何嗟及，古人可慰心。东邻有一树，三纪裁可拱。无花复无实，亭亭云中竦。隙禽不为巢，短翮莫肯任。忽有一飞鸟，五杂英华华。一鸣众鸟至，再鸣众鸟罗。长鸣摇羽翼，百鸟互相和。
杂诗三首·其一
作者：张翰
朝代：魏晋

暮春和气应，白日照园林。青条若总翠，黄华如散金。嘉卉亮有观，顾此难久耽。延颈无良涂，顿足托幽深。荣与壮俱去，贱与老相寻。观乐不照颜，惨怆发讴吟。讴吟何嗟及，古人可慰心。
杂诗三首·其三
作者：张翰
朝代：魏晋

忽有一飞鸟，五杂英华华。一鸣众鸟至，再鸣众鸟罗。长鸣摇羽翼，百鸟互相和。
杂诗三首·其二
作者：张翰
朝代：魏晋

东邻有一树，三纪裁可拱。无花复无实，亭亭云中竦。隙禽不为巢，短翮莫肯任。
赠张弋阳诗
作者：张翰
朝代：魏晋

时道玄旷，阶轨难寻。散缨放冕，负剑长吟。昆弟等志，托兹幽林。玄墨澄气，虚静和心。惟我友爱，缠绵往昔。易尚去俗，携手林薄。轻露给朝，遗英饱夕。逍遥永日，何求何索。潜光重阴，抱悴如荣。绝路既续，舍我遐征。刺带皇域，升降都城。爰赖爰慕，忡予中情。负薪弗克，耕者妨力。仲仪弹弦，顾瞻先职。遗其绵绵，忧心惨恻。乃抗乃拔，释我绕邑。将逝命驾，陟彼郊圻。和鸾摇响，载驱载驰。言告分别，言告言归。心怨辞苦，张高弦哀。杨柳可卷，去在斯时。流液可年，岂云旋归。行役必偕，伤我长离。借喻孤禽，矜翼翩栖。昔我惟乐，群居多跱。今我斯怀，缠绵万里。人亦有分，或通或否。行矣免致，我诚永已。
赠张弋阳诗
作者：张翰
朝代：魏晋
体裁：四言诗

时道玄旷，阶轨难寻。散缨放冕，负剑长吟。昆弟等志，托兹幽林。玄墨澄气，虚静和心。（一章）惟我友爱，缠绵往昔。易尚去俗，携手林薄。轻露给朝，遗英饱夕。逍遥永日，何求何索。（二章）潜光重阴，抱悴如荣。绝路既续，舍我遐征。刺带皇域，升降都城。爰赖爰慕，忡予中情。（三章）负薪弗克，耕者妨力。仲仪弹弦，顾瞻先职。遗其绵绵，忧心惨恻。乃抗乃拔，释我绕邑。（四章）将逝命驾，陟彼郊圻。和鸾摇响，载驱载驰。言告分别，言告言归。心怨辞苦，张高弦哀。（五章）杨柳可卷，去在斯时。流液可年，岂云旋归。行役必偕，伤我长离。借喻孤禽，矜翼翩栖。（六章）昔我惟乐，群居多跱。今我斯怀，缠绵万里。人亦有分，或通或否。行矣免致，我诚永已。（七章）
咏德诗三首
作者：张翼
朝代：魏晋

运形不标异，澄怀恬无欲。座可栖王侯，门可回金毂。风来咏逾清，鳞萃渊不浊。斯乃玄中子，所以矫逸足。何必玩幽间，青衿表离俗。百龄苟未遐，昨辰亦非促。曦腾望舒映，曩今迭相烛。一世皆逆旅，安悼电往速。区区虽非党，兼忘混砾玉。恪神罔业秽，要在夷心曲。灵飙起回浪，飞云腾逆鳞。苟擢南阳秀，固集三造宾。缅怀结寂夜，味藻咏终晨。延伫时无遘，谁与拂流尘。眇情寄极眄，萧条独遨神。相忘东溟里，何晞西潮津。我崇道无废，长谣想义人。遥遁播荆衡，杖策憩南郢。遭动透浪迹，遇靖恬夷性。拊卷从老语，挥纶与庄咏。遐眺独缅想，萧神飙尘正。时无喜惠偶，绝韵将谁听。习子茂芳标，有欣徽音令。颖敷陵霜倩，葩熙三春盛。拂翮期宵翔，岂与桑榆竞。我混不材姿，遗情忘雕映。虽非峄阳椅，聊以翮泗磬。
咏德诗三首·其一
作者：张翼
朝代：魏晋

运形不标异，澄怀恬无欲。座可栖王侯，门可回金毂。风来咏逾清，鳞萃渊不浊。斯乃玄中子，所以矫逸足。何必玩幽间，青衿表离俗。百龄苟未遐，昨辰亦非促。曦腾望舒映，曩今迭相烛。一世皆逆旅，安悼电往速。区区虽非党，兼忘混砾玉。恪神罔业秽，要在夷心曲。
咏德诗三首·其三
作者：张翼
朝代：魏晋

遥遁播荆衡，杖策憩南郢。遭动透浪迹，遇靖恬夷性。拊卷从老语，挥纶与庄咏。遐眺独缅想，萧神飙尘正。时无喜惠偶，绝韵将谁听。习子茂芳标，有欣徽音令。颖敷陵霜倩，葩熙三春盛。拂翮期宵翔，岂与桑榆竞。我混不材姿，遗情忘雕映。虽非峄阳椅，聊以翮泗磬。
咏德诗三首·其二
作者：张翼
朝代：魏晋

灵飙起回浪，飞云腾逆鳞。苟擢南阳秀，固集三造宾。缅怀结寂夜，味藻咏终晨。延伫时无遘，谁与拂流尘。眇情寄极眄，萧条独遨神。相忘东溟里，何晞西潮津。我崇道无废，长谣想义人。
答庾僧渊诗
作者：张翼
朝代：魏晋

茫茫混成始，豁矣四天朗。三辰还须弥，百亿同一像。灵和陶氤氲，会之有妙常。大慈济群生，冥感如影响。蔚蔚沙弥众，粲粲万心仰。谁不欣大乘，兆定于玄曩。三法虽成林，居士亦有党。不见虬与龙，洒鳞凌霄上。冲心超远寄，浪怀邈独往。众妙常所晞，维摩余所赏。苟未体善权，与子同佛仿。悠悠诚满域，所遗在废想。
赠沙门竺法頵三首
作者：张翼
朝代：魏晋

郁郁华阳岳，绝云抗飞峰。峭壁溜灵泉，秀岭森青松。悬岩廓峥嵘，幽谷正寥笼。丹崖栖奇逸，碧室禅六通。泊寂清神气，绵眇矫妙纵。止观著无无，还净滞空空。外物岂大悲，独往非玄同。不见舍利弗，受屈维摩公。至人如影响，灵慧陶意劫。应方恢权化，兆类蒙慈悦。冥冥积尘昧，永在岩底闭。废聪无通照，遗形不洞灭。明哉如来降，豁矣启潜穴。幽精沦朽壤，孰若阿维察。遥谢晞玄畴，何为自矜洁。邈邈庆成标，峨峨浮云岭。峻盖十二岳，独秀阎浮境。丹流环方基，瑶堂临峭顶。涧滋甘泉液，崖蔚芳芝颖。翘翘羡化伦，眇眇陵岩正。肃拱望妙觉，呼吸晞龄永。苟能夷冲心，所憩靡不净。万物可逍遥，何必栖形影。勉寻大乘轨，练神超勇猛。
赠沙门竺法頵三首·其一
作者：张翼
朝代：魏晋

郁郁华阳岳，绝云抗飞峰。峭壁溜灵泉，秀岭森青松。悬岩廓峥嵘，幽谷正寥笼。丹崖栖奇逸，碧室禅六通。泊寂清神气，绵眇矫妙纵。止观著无无，还净滞空空。外物岂大悲，独往非玄同。不见舍利弗，受屈维摩公。
赠沙门竺法頵三首·其三
作者：张翼
朝代：魏晋

邈邈庆成标，峨峨浮云岭。峻盖十二岳，独秀阎浮境。丹流环方基，瑶堂临峭顶。涧滋甘泉液，崖蔚芳芝颖。翘翘羡化伦，眇眇陵岩正。肃拱望妙觉，呼吸晞龄永。苟能夷冲心，所憩靡不净。万物可逍遥，何必栖形影。勉寻大乘轨，练神超勇猛。
赠沙门竺法頵三首·其二
作者：张翼
朝代：魏晋

至人如影响，灵慧陶意劫。应方恢权化，兆类蒙慈悦。冥冥积尘昧，永在岩底闭。废聪无通照，遗形不洞灭。明哉如来降，豁矣启潜穴。幽精沦朽壤，孰若阿维察。遥谢晞玄畴，何为自矜洁。
七哀诗二首
作者：张载
朝代：魏晋

北芒何垒垒。高陵有四五。借问谁家坟。皆云汉世主。恭文遥相望。原陵郁膴膴。季世丧乱起。贼盗如豺虎。毁壤过一抔。便房启幽户。珠柙离玉体。珍宝见剽虏。园寝化为墟。周墉无遗堵。蒙茏荆棘生。蹊径登童竖。狐兔窟其中。芜秽不复扫。颓陇并垦发。萌隶营农圃。昔为万乘君。今为丘中土。感彼雍门言。凄怆哀今古。秋风吐商气，萧瑟扫前林。阳鸟收和响，寒蝉无馀音。白露中夜结，木落柯条森。先光驰北陆，浮景忽西沈。顾望无所见，唯睹松柏阴。肃肃高桐枝，翩翩栖孤禽。仰听离鸿鸣，俯闻蜻蛚吟。哀人易感伤，触物增悲心。丘陇日已远，缠绵弥思深。忧来令发白，谁云愁可任。徘徊向长风，泪下沾衣襟。
七哀诗二首·其一
作者：张载
朝代：魏晋

北芒何垒垒。高陵有四五。借问谁家坟。皆云汉世主。恭文遥相望。原陵郁膴膴。季世丧乱起。贼盗如豺虎。毁壤过一抔。便房启幽户。珠柙离玉体。珍宝见剽虏。园寝化为墟。周墉无遗堵。蒙茏荆棘生。蹊径登童竖。狐兔窟其中。芜秽不复扫。颓陇并垦发。萌隶营农圃。昔为万乘君。今为丘中土。感彼雍门言。凄怆哀今古。
七哀诗二首·其二
作者：张载
朝代：魏晋

秋风吐商气，萧瑟扫前林。阳鸟收和响，寒蝉无馀音。白露中夜结，木落柯条森。先光驰北陆，浮景忽西沈。顾望无所见，唯睹松柏阴。肃肃高桐枝，翩翩栖孤禽。仰听离鸿鸣，俯闻蜻蛚吟。哀人易感伤，触物增悲心。丘陇日已远，缠绵弥思深。忧来令发白，谁云愁可任。徘徊向长风，泪下沾衣襟。
剑阁铭
作者：张载
朝代：魏晋

岩岩梁山，积石峨峨。远属荆衡，近缀岷嶓。南通邛僰，北达褒斜。狭过彭碣，高逾嵩华。
惟蜀之门，作固作镇。是曰剑阁，壁立千仞。穷地之险，极路之峻。世浊则逆，道清斯顺。闭由往汉，开自有晋。
秦得百二，并吞诸侯。齐得十二，田生献筹。矧兹狭隘，土之外区。一人荷戟，万夫趑趄。形胜之地，匪亲勿居。
昔在武侯，中流而喜。山河之固，见屈吴起。兴实在德，险亦难恃。洞庭孟门，二国不祀。自古迄今，天命匪易。凭阻作昏，鲜不败绩。公孙既灭，刘氏衔璧。覆车之轨，无或重迹。勒铭山阿，敢告梁益。
招隐诗
作者：张载
朝代：魏晋

出处虽殊途，居然有轻易。山林有悔恪，人间实多累。鹓雏翔穹冥，蒲且不能视。鹳鹭遵皋渚，数为矰所系。隐显虽在心，彼我共一地。不见巫山火，芝艾岂相离。去来捐时俗，超然辞世伪。得意在丘中，安事愚与智。
拟四愁诗四首
作者：张载
朝代：魏晋

我所思兮在南巢，欲往从之巫山高。登崖远望涕泗交，我之怀矣心伤劳。佳人遗我筒中布，何以赠之流黄素。愿因飘风超远路，终然莫致增永慕。我所思兮在朔湄，欲往从之白雪霏。登崖永眺涕泗颓，我之怀矣心伤悲。佳人遗我云中翮，何以赠之连城璧。愿因归鸿超遐隔，终然莫致增永积。我所思兮在陇原。欲往从之隔秦山。登崖远望涕泗连。我之怀矣心伤烦。佳人遗我双角端。何以赠之雕玉环。愿因行云超重峦。终然莫致增永叹。我所思兮在营州，欲往从之路阻修。登崖远望涕泗流，我之怀矣心伤忧。佳人遗我绿绮琴，何以赠之双南金。愿因流波超重深，终然莫致增永吟。
拟四愁诗四首·其一
作者：张载
朝代：魏晋

我所思兮在南巢，欲往从之巫山高。登崖远望涕泗交，我之怀矣心伤劳。佳人遗我筒中布，何以赠之流黄素。愿因飘风超远路，终然莫致增永慕。
拟四愁诗四首·其三
作者：张载
朝代：魏晋

我所思兮在陇原。欲往从之隔秦山。登崖远望涕泗连。我之怀矣心伤烦。佳人遗我双角端。何以赠之雕玉环。愿因行云超重峦。终然莫致增永叹。
拟四愁诗四首·其二
作者：张载
朝代：魏晋

我所思兮在朔湄，欲往从之白雪霏。登崖永眺涕泗颓，我之怀矣心伤悲。佳人遗我云中翮，何以赠之连城璧。愿因归鸿超遐隔，终然莫致增永积。
拟四愁诗四首·其四
作者：张载
朝代：魏晋

我所思兮在营州，欲往从之路阻修。登崖远望涕泗流，我之怀矣心伤忧。佳人遗我绿绮琴，何以赠之双南金。愿因流波超重深，终然莫致增永吟。
泛湖诗
作者：张载
朝代：魏晋

春菰芽露碧，水荇叶连青。
登台诗
作者：张载
朝代：魏晋

远望涕泗流。
登成都白菟楼诗
作者：张载
朝代：魏晋

重城结曲阿，飞宇起层楼。累栋出云表，峣？临太虚。高轩启朱扉，回望畅八隅。西瞻岷山岭，嵯峨似荆巫。蹲鸱蔽地生，原隰殖嘉蔬。虽遇尧汤世，民食恒有馀。郁郁小城中，岌岌百族居。街术纷绮错，高甍夹长衢。借问杨子宅，想见长卿庐。程卓累千金，骄侈拟五侯。门有连骑客，翠带腰吴钩。鼎食随时进，百和妙且殊。披林采秋橘，临江钓春鱼。黑子过龙醢，果馔逾蟹蝑。芳茶冠六清，溢味播九区。人生苟安乐，兹土聊可娱。
登成都白菟楼诗
作者：张载
朝代：魏晋
体裁：古风

重城结曲阿，飞宇起层楼。累栋出云表，峣𡾹临太虚。高轩启朱扉，回望畅八隅。西瞻岷山岭，嵯峨似荆巫。蹲鸱蔽地生，原隰殖嘉蔬。虽遇尧汤世，民食恒有馀。郁郁小城中，岌岌百族居。街术纷绮错，高甍夹长衢。借问杨子宅，想见长卿庐。程卓累千金，骄侈拟五侯。门有连骑客，翠带腰吴钩。鼎食随时进，百和妙且殊。披林采秋橘，临江钓春鱼。黑子过龙醢，果馔逾蟹蝑。芳茶冠六清，溢味播九区。人生苟安乐，兹土聊可娱。
诗
作者：张载
朝代：魏晋

太谷石榴，木滋之最。肤如凝脂，汁如清濑。江南都蔗，张掖丰柿。三巴黄甘，瓜州素柰。凡此数品，殊美绝快。渴者所思，铭之裳带。
诗
作者：张载
朝代：魏晋

气力渐衰损，鬓发终以皓。昔为春月华，今为秋日草。
诗
作者：张载
朝代：魏晋

灵象运天机，日月如激电。秋风兼夜戒，微霜凄旧院。嘉木殒兰圃，芳草悴之菀。嘤嘤南翔雁，翩翩辞归燕。玉肌随爪素，嘘气应口见。敛襟思轻衣，出入忘华扇。睹物识时移，顾已知节变。
诗
作者：张载
朝代：魏晋

白日随天回，皦皦圆如规。踊跃旸谷中，上登扶桑枝。
赠司隶傅咸诗
作者：张载
朝代：魏晋

皇灵阐曜，流英敷醇。苞光含素，以授哲人。于赫洪烈，实子厥真。虑该道机，思穷妙神。汪穆其度，焕蔚其文。实茂成秋，华繁荣春。清藻既振，乃郁乃彬。德风云畅，休声响震。侔踪古昔，越轨曩朝。外骇方域，内冠皇僚。峨峨峻极，谁其能超。出莅宰守，播化丞苗。入毗帝猷，翼赞均陶。道殊颜孔，勋拟伊皋。太上立本，至虚是崇。猗欤清规，允迪斯冲。韬纳无方，以光徽融。嗟我昏曚，怀贤仰风。思存豫属，厕于末徒。沐浴芳源，仪形训模。重仞幽秘，愿陟其涂。彼海汤汤，涓流所归。鳞宗龙翔，鸟慕凤飞。瞻顾高景，曷云能违。未见君子，载渴载饥。
赠司隶傅咸诗
作者：张载
朝代：魏晋

皇灵阐曜，流英敷醇。苞光含素，以授哲人。于赫洪烈，实子厥真。虑该道机，思穷妙神。汪穆其度，焕蔚其文。实茂成秋，华繁荣春。清藻既振，乃郁乃彬。德风云畅，休声响震。彼海汤汤，涓流所归。鳞宗龙翔，鸟慕凤飞。瞻顾高景，曷云能违。未见君子，载渴载饥。
赠司隶傅咸诗
作者：张载
朝代：魏晋
体裁：四言诗

皇灵阐曜，流英敷醇。苞光含素，以授哲人。于赫洪烈，实子厥真。虑该道机，思穷妙神。汪穆其度，焕蔚其文。实茂成秋，华繁荣春。清藻既振，乃郁乃彬。德风云畅，休声响震。（一章）侔踪古昔，越轨曩朝。外骇方域，内冠皇僚。峨峨峻极，谁其能超。出莅宰守，播化丞苗。入毗帝猷，翼赞均陶。道殊颜孔，勋拟伊皋。（二章）太上立本，至虚是崇。猗欤清规，允迪斯冲。韬纳无方，以光徽融。嗟我昏曚，怀贤仰风。（三章）思存豫属，厕于末徒。沐浴芳源，仪形训模。重仞幽秘，愿陟其涂。（四章）彼海汤汤，涓流所归。鳞宗龙翔，鸟慕凤飞。瞻顾高景，曷云能违。未见君子，载渴载饥。（五章）
赠棘子琰诗
作者：张载
朝代：魏晋

輶车运在轮，飞骨须六翮。
赠虞显度诗
作者：张载
朝代：魏晋

畴昔协兰芳，缱绻在华年。嘉好结平素，分著寮友前。谓得终遐日，绸缪永周旋。吾子遭不造，遘闵丁忧艰。俾我失良朋，谁与吐话言。一日为三秋，岁况乃三年。离居一何阔，结思如回川。
述怀诗
作者：张载
朝代：魏晋

跋涉山川，千里告辞。杨了哭歧，墨氏感丝。云乖雨绝，心乎怆而。
送钟参军诗
作者：张载
朝代：魏晋

善见理不拔，阐道播徽容。
霖雨诗
作者：张载
朝代：魏晋

霏雨馀旬朔，濛昧日夜坠。何以解愁怀，置酒招亲类。啾啾丝竹作，伶人奏奇秘。悲歌结流风，逸响回秋气。
奉和慧远游庐山诗
作者：张野
朝代：魏晋

觌岭混太象，望崖莫由检。器远蕴其天，超步不阶渐。朅来越重垠，一举拔尘染。辽朗中大盼，回豁遐瞻慊。乘此摅莹心，可以忘遗玷。旷风被幽宅，妖涂故死灭。
春游诗
作者：张骏
朝代：魏晋
体裁：古风

勾芒御春正，衡纪运玉琼。明庶起祥春，和气翕来征。庆云荫八极，甘寸润四坰。昊天降灵泽，朝日耀华精。嘉苗布原野，百卉敷时荣。鸠鹊与鹂黄，间关相和鸣。菉萍覆灵沼，香花扬芳馨。春游诚可乐，感此曰日倾。休否有终极，落叶思本茎。临川悲游者，节变动中情。
薤露行
作者：张骏
朝代：魏晋
体裁：古风

在晋之二世，皇道昧不明。主暗无良臣，艰乱起朝庭。七柄失其所，权纲丧典刑。愚猾窥神器，牝鸡又晨鸣。哲妇逞幽虐，宗祀一朝倾。储君缢新昌，帝执金墉城。祸衅萌宫掖，胡马动北坰。三方风尘起，猃狁窃上京。义士扼素腕，感慨怀愤盈。誓心荡众狄，积诚彻昊灵。
兰亭诗二首·其一
作者：徐丰之
朝代：魏晋

俯挥素波，仰掇芳兰。尚想嘉客，希风永叹。
兰亭诗二首·其二
作者：徐丰之
朝代：魏晋

清响拟丝竹，班荆对绮疏。零觞飞曲津，欢然朱颜舒。
于清河见挽船士新婚与妻别诗
作者：徐干
朝代：魏晋

与君结新婚。宿昔当别离。凉风动秋草。蟋蟀鸣相随。冽冽寒蝉吟。蝉吟抱枯枝。枯枝时飞扬。身体忽迁移。不悲身迁移。但惜岁月驰。岁月无穷极。会合安可知。愿为双黄鹄。比翼戏清池。
室思
作者：徐干
朝代：魏晋

沉阴结愁忧，愁忧为谁兴？念与君相别，各在天一方。良会未有期，中心摧且伤。不聊忧餐食，慊慊常饥空。端坐而无为，仿佛君容光。峨峨高山首，悠悠万里道。君去日已远，郁结令人老。人生一世间，忽若暮春草。时不可再得，何为自愁恼？每诵昔鸿恩，贱躯焉足保。浮云何洋洋，愿因通我词。飘摇不可寄，徙倚徒相思。人离皆复会，君独无返期。自君之出矣，明镜暗不治。思君如流水，何有穷已时。惨惨时节尽，兰叶复凋零。喟然长叹息，君期慰我情。辗转不能寐，长夜何绵绵。蹑履起出户，仰观三星连。自恨志不遂，泣涕如涌泉。思君见巾栉，以益我劳勤。安得鸿鸾羽，觏此心中人。诚心亮不遂，搔首立悁悁。何言一不见，复会无因缘。故如比目鱼，今隔如参辰。人靡不有初，想君能终之。别来历年岁，旧恩何可期。重新而忘故，君子所尤讥。寄身虽在远，岂忘君须臾。既厚不为薄，想君时见思。
室思诗六章
作者：徐干
朝代：魏晋

沉阴结愁忧，愁忧为谁兴。念与君生别，各在天一方。良会未有期，中心摧且伤。不聊忧餐食，慊慊常饥空。端坐而无为，仿佛君容光。峨峨高山首，悠悠万里道。君去日已远，郁结令人老。人生一世间，忽若暮春草。时不可再得，何为自愁恼。每诵昔鸿恩，贱躯焉足保。浮云何洋洋，愿因通我辞。飘飖不可寄，徙倚徒相思。人离皆复会，君独无返期。自君之出矣，明镜暗不治。思君如流水，何有穷已时。惨惨时节尽，兰叶凋复零。喟然长叹息，君期慰我情。展转不能寐，长夜何绵绵。蹑履起出户，仰观三星连。自恨志不遂，泣涕如涌泉。思君见巾栉，以益我劳勤。安得鸿鸾羽，觏此心中人。诚心亮不遂，搔首立悁悁。何言一不见，复会无因缘。故如比目鱼，今隔如参辰。人靡不有初，想君能终之。别来历年岁，旧恩何可期。重新而忘故，君子所尤讥。寄身虽在远，岂忘君须臾。既厚不为薄，想君时见思。
室思诗六章·其一
作者：徐干
朝代：魏晋

沉阴结愁忧，愁忧为谁兴。念与君生别，各在天一方。良会未有期，中心摧且伤。不聊忧餐食，慊慊常饥空。端坐而无为，仿佛君容光。
室思诗六章·其三
作者：徐干
朝代：魏晋

浮云何洋洋，愿因通我辞。飘飖不可寄，徙倚徒相思。人离皆复会，君独无返期。自君之出矣，明镜暗不治。思君如流水，何有穷已时。
室思诗六章·其二
作者：徐干
朝代：魏晋

峨峨高山首，悠悠万里道。君去日已远，郁结令人老。人生一世间，忽若暮春草。时不可再得，何为自愁恼。每诵昔鸿恩，贱躯焉足保。
室思诗六章·其五
作者：徐干
朝代：魏晋

思君见巾栉，以益我劳勤。安得鸿鸾羽，觏此心中人。诚心亮不遂，搔首立悁悁。何言一不见，复会无因缘。故如比目鱼，今隔如参辰。
室思诗六章·其六
作者：徐干
朝代：魏晋

人靡不有初，想君能终之。别来历年岁，旧恩何可期。重新而忘故，君子所尤讥。寄身虽在远，岂忘君须臾。既厚不为薄，想君时见思。
室思诗六章·其四
作者：徐干
朝代：魏晋

惨惨时节尽，兰叶凋复零。喟然长叹息，君期慰我情。展转不能寐，长夜何绵绵。蹑履起出户，仰观三星连。自恨志不遂，泣涕如涌泉。
情诗
作者：徐干
朝代：魏晋

高殿郁崇崇，广厦凄泠泠。微风起闺闼，落日照阶庭。踟蹰云屋下，啸歌倚华楹。君行殊不返，我饰为谁容。炉薰阖不用，镜匣上尘生。绮罗失常色，金翠暗无精。嘉肴既忘御，旨酒亦常停。顾瞻空寂寂，唯闻燕雀声。忧思连相属，中心如宿酲。
赠五官中郎将诗
作者：徐干
朝代：魏晋

贻尔新诗。
于清河见挽船士新婚与妻别诗
作者：徐幹
朝代：魏晋
体裁：诗

与君结新婚，宿昔当别离。凉风动秋草，蟋蟀鸣相随。冽冽寒蝉吟，蝉吟抱枯枝。枯枝时飞扬，身体忽迁移。不悲身迁移，但惜岁月驰。岁月无穷极，会合安可知。愿为双黄鹄，比翼戏清池。
情诗
作者：徐幹
朝代：魏晋
体裁：诗

高殿郁崇崇，广厦凄泠泠。微风起闺闼，落日照阶庭。踟躇云屋下，啸歌倚华楹。君行殊不返，我饰为谁容。炉薰阖不用，镜匣上尘生。绮罗失常色，金翠暗无精。嘉肴既忘御，旨酒亦常停。顾瞻空寂寂，唯闻燕雀声。忧思连相属，中心如宿醒。
答刘桢诗
作者：徐幹
朝代：魏晋
体裁：诗

与子别无几，所经未一旬。我思一何笃，其愁如三春。虽路在咫尺，难涉如九关。陶陶朱夏德，草木昌且繁。
三日临水诗
作者：徐广
朝代：魏晋

温哉令日，爰豫爰游。兴言命驾，寄欢回流。
游石门诗
作者：慧远
朝代：魏晋

超兴非有本，理感兴自生。忽闻石门游，奇唱发幽情。褰裳思云驾，望崖想曾城。驰步乘长岩，不觉质自轻。矫首登灵阙，眇若凌太清。端坐运虚轮，转彼玄中经。神仙同物化，未若两俱冥。
中宫诗二首·其一
作者：成公绥
朝代：魏晋

殷汤令妃，有莘之女。仁教内修，度义以处。清谧后宫，九嫔有序。尹为媵臣，遂作元辅。
中宫诗二首·其二
作者：成公绥
朝代：魏晋

天地不独立，造化由阴阳。乾坤垂覆载，日月曜重光。治国先家道，立教起闺房。二妃济有虞，三母隆周王。涂山兴大禹，有莘佐成汤。齐晋霸诸侯，皆赖姬与姜。关雎思贤妃，此言安可忘。
五言诗
作者：成公绥
朝代：魏晋

谁谓鬼无知，杜伯射宣王。
仙诗
作者：成公绥
朝代：魏晋

盛年无几时，奄忽行欲老。那得赤松子，从学度世道。西入华阴山，求得神芝草。珠玉犹戴土，何惜千金宝。但愿寿无穷，与君长相保。
椒华颂
作者：成公绥
朝代：魏晋

嘉哉芳椒，载繁其实。厥味惟贞，蠲除百疾。肇惟岁始，月正元日。永介眉寿，以祈初吉。
诗
作者：成公绥
朝代：魏晋

洋洋熊耳流，巍巍伊阙山。高冈碣崔嵬，双阜夹长川。素石何磷磷，水禽浮翩翩。远涉许颍路，顾思邈绵绵。郁陶怀所亲，引领情缅然。
答伏武仲诗
作者：挚虞
朝代：魏晋

崇山栖凤，广泉含螭。洋洋大府，俊德攸宜。用集群英，参翼弘规。皇晖增曜，明两作离。爰有伏生，东夏之秀。盛德如新，畜智如旧。储材积艺，待时而茂。九德殊涂，道将焉就。邂逅之遇，良愿是适。同闬比屋，笑语卒获。望宋谓近，曾不咫尺。一苇则杭，矧兹隔壁。既近其室，不远其心。齐此笃爱，惠予好音。金声玉振，文艳旨深。孰不歌咏，被之瑟琴。
答伏武仲诗
作者：挚虞
朝代：魏晋
体裁：四言诗

崇山栖凤，广泉含螭。洋洋大府，俊德攸宜。用集群英，参翼弘规。皇晖增曜，明两作离。（一章）爰有伏生，东夏之秀。盛德如新，畜智如旧。储材积艺，待时而茂。九德殊涂，道将焉就。（二章）邂逅之遇，良愿是适。同闬比屋，笑语卒获。望宋谓近，曾不咫尺。一苇则杭，矧兹隔壁。（三章）既近其室，不远其心。齐此笃爱，惠予好音。金声玉振，文艳旨深。孰不歌咏，被之瑟琴。（四章）
答杜育诗
作者：挚虞
朝代：魏晋

越有杜生，既文且哲。龙跃颍豫，有声彰澈。赖兹三益，如琢如切。好以义结，友以文会。岂伊在高，分定倾盖。其人如玉，美彼生刍。钟鼓匪乐，安用百壶。老夫灌灌，离群索居。怀恋结好，心焉怅如。
赠李叔龙以尚书郎迁建平太守诗
作者：挚虞
朝代：魏晋

我有良朋，时惟李生。拊翼岐蜀，翻飞上京。明试以功，聿骏有声。三载考绩，剖符建平。惟彼建平，居江之濑。明明在上，率下和会。谁谓水深，曾不浮芥。谁谓旷远，王道无外。亦既受命，作式南蕃。枢机之发，化流夷蛮。多见阙殆，以慎尔愆。无自立辟，而逾短垣。龙爱同泉，凤恋共林。之子云往，我劳弥深。既有行李，以通其音。南龟象齿，实将云心。
赠李叔龙以尚书郎迁建平太守诗
作者：挚虞
朝代：魏晋
体裁：四言诗

我有良朋，时惟李生。拊翼岐蜀，翻飞上京。明试以功，聿骏有声。三载考绩，剖符建平。（一章）惟彼建平，居江之濑。明明在上，率下和会。谁谓水深，曾不浮芥。谁谓旷远，王道无外。（二章）亦既受命，作式南蕃。枢机之发，化流夷蛮。多见阙殆，以慎尔愆。无自立辟，而逾短垣。（三章）龙爱同泉，凤恋共林。之子云往，我劳弥深。既有行李，以通其音。南龟象齿，实将云心。（四章）
赠褚武良以尚书出为安东诗
作者：挚虞
朝代：魏晋

荡荡大晋，奄有八荒。畿服既宁，守在四疆。桓桓褚侯，镇彼遐方。变文膺武，武步龙骧。武有七德，众鲜克举。帝用是难，训咨既普。虽有周亲，唯能是与。大周之吉，归美于褚。褚侯之迈，人望实大。企彼江淮，眇焉如带。智名不彰，能功斯废。靡德而称，靡仁而赖。济济百辟，穆穆皇朝。虽则异事，谁非同寮。出者眷之，处者恋之。情发于中，用著斯诗。
赠褚武良以尚书出为安东诗
作者：挚虞
朝代：魏晋
体裁：四言诗

荡荡大晋，奄有八荒。畿服既宁，守在四疆。桓桓褚侯，镇彼遐方。变文膺武，武步龙骧。（一章）武有七德，众鲜克举。帝用是难，训咨既普。虽有周亲，唯能是与。大周之吉，归美于褚。（二章）褚侯之迈，人望实大。企彼江淮，眇焉如带。智名不彰，能功斯废。靡德而称，靡仁而赖。（三章）济济百辟，穆穆皇朝。虽则异事，谁非同寮。出者眷之，处者恋之。情发于中，用著斯诗。（四章）
逸骥诗
作者：挚虞
朝代：魏晋

逸骥无镳辔，胜陆从长川。剪落就羁靮，飞轩蹑云烟。
雍州诗
作者：挚虞
朝代：魏晋

于皇先王，经启九有。有州惟雍，居京之右。土载奥区，山包神薮。嘉生惟繁，庶类伊阜。悠悠州域，有华有戎。外接皮服，内含岐丰。周馀既没，夷德未终。莫不慕义，易俗移风。
五月长斋诗
作者：支遁
朝代：魏晋

炎精育仲气，朱离吐凝阳。广汉潜凉变，凯风乘和翔。令月肇清斋，德泽润无疆。四部钦嘉期，洁己升云堂。静晏和春晖，夕阳厉秋霜。萧条咏林泽，恬愉味城傍。逸容研冲赜，彩彩运宫商。匠者握神标，乘风吹玄芳。渊汪道行深，婉婉化理长。亹亹维摩虚，德音畅游方。罩牢妙倾玄，绝致由近藏。略略微容简，八言振道纲。掇烦练陈句，临危折婉章。浩若惊飙散，囧若挥夜光。寓言岂所托，意得筌自丧。沾洏妙习融，靡靡轻尘亡。萧索情牖颓，寥郎神轩张。谁谓冥津遐，一悟可以航。愿为游游师，棹柂入沧浪。腾波济漂客，玄归会道场。
八关斋诗三首
作者：支遁
朝代：魏晋

建意营法齐，里仁契朋俦。相与期良晨，沐浴造闲丘。穆穆升堂贤，皎皎清心修。窈窕八关客，无楗自绸缪。寂默五习真，亹亹励心柔。法鼓进三劝，激切清训流。凄怆愿弘济，阖堂皆同舟。明明玄表圣，应此童蒙求。存诚夹室里，三界赞清休。嘉祥归宰相，蔼若庆云浮。三悔启前朝，双忏暨中夕。鸣禽戒朗旦，备礼寝玄役。萧索庭宾离，飘遥随风适。踟蹰歧路嵎，挥手谢内析。轻轩驰中田，习习陵电击。息心投佯步，零零振金策。引领望征人，怅恨孤思积。咄矣形非我，物外固已寂。吟咏归虚房，守真玩幽赜。虽非一往游，且以闲自释。靖一潜蓬庐，愔愔咏初九。广漠排林筱，流飙洒隙牖。从容遐想逸，采药登祟阜。崎岖升千寻，萧条临万亩。望山乐荣松，瞻泽哀素柳。解带长陵坡，婆娑清川右。泠风解烦怀，寒泉濯温手。寥寥神气畅，钦若盘春薮。达度冥三才，恍惚丧神偶。游观同隐丘，愧无连化肘。
八关斋诗三首·其一
作者：支遁
朝代：魏晋

建意营法齐，里仁契朋俦。相与期良晨，沐浴造闲丘。穆穆升堂贤，皎皎清心修。窈窕八关客，无楗自绸缪。寂默五习真，亹亹励心柔。法鼓进三劝，激切清训流。凄怆愿弘济，阖堂皆同舟。明明玄表圣，应此童蒙求。存诚夹室里，三界赞清休。嘉祥归宰相，蔼若庆云浮。
八关斋诗三首·其三
作者：支遁
朝代：魏晋

靖一潜蓬庐，愔愔咏初九。广漠排林筱，流飙洒隙牖。从容遐想逸，采药登祟阜。崎岖升千寻，萧条临万亩。望山乐荣松，瞻泽哀素柳。解带长陵坡，婆娑清川右。泠风解烦怀，寒泉濯温手。寥寥神气畅，钦若盘春薮。达度冥三才，恍惚丧神偶。游观同隐丘，愧无连化肘。
八关斋诗三首·其二
作者：支遁
朝代：魏晋

三悔启前朝，双忏暨中夕。鸣禽戒朗旦，备礼寝玄役。萧索庭宾离，飘遥随风适。踟蹰歧路嵎，挥手谢内析。轻轩驰中田，习习陵电击。息心投佯步，零零振金策。引领望征人，怅恨孤思积。咄矣形非我，物外固已寂。吟咏归虚房，守真玩幽赜。虽非一往游，且以闲自释。
咏八日诗三首
作者：支遁
朝代：魏晋

大块挥冥枢，昭昭两仪映。万品诞游华，澄清凝玄圣。释迦乘虚会，圆神秀机正。交养卫恬和，灵知溜性命。动为务下尸，寂为无中镜。真人播神化，流渟良有因。龙潜兜术邑，漂景阎浮滨。伫驾三春谢，飞辔朱明旬。八维披重蔼，九霄落芳津。玄祗献万舞，般遮奏伶伦。淳白凝神宇，兰泉涣色身。投步三才泰，扬声五道泯。不为故为贵，忘奇故奇神。缅哉玄古思，想托因事生。相与图灵器，像也像彼形。黄裳罗帕质，元服拖绯青。神为恭者惠，迹为动者行。虚堂陈药饵，蔚然起奇荣。疑似垂嚱微，我谅作者情。于焉遗所尚，肃心拟太清。
咏八日诗三首·其一
作者：支遁
朝代：魏晋

大块挥冥枢，昭昭两仪映。万品诞游华，澄清凝玄圣。释迦乘虚会，圆神秀机正。交养卫恬和，灵知溜性命。动为务下尸，寂为无中镜。
咏八日诗三首·其三
作者：支遁
朝代：魏晋

缅哉玄古思，想托因事生。相与图灵器，像也像彼形。黄裳罗帕质，元服拖绯青。神为恭者惠，迹为动者行。虚堂陈药饵，蔚然起奇荣。疑似垂嚱微，我谅作者情。于焉遗所尚，肃心拟太清。
咏八日诗三首·其二
作者：支遁
朝代：魏晋

真人播神化，流渟良有因。龙潜兜术邑，漂景阎浮滨。伫驾三春谢，飞辔朱明旬。八维披重蔼，九霄落芳津。玄祗献万舞，般遮奏伶伦。淳白凝神宇，兰泉涣色身。投步三才泰，扬声五道泯。不为故为贵，忘奇故奇神。
咏利城山居
作者：支遁
朝代：魏晋

五岳盘神基，四渎涌荡津。动求目方智，默守标静仁。苟不宴出处，托好有常因。寻元存终古，洞往想逸民。玉洁箕岩下，金声濑沂滨。卷华藏纷雾，振褐拂埃尘。迹从尺蠖曲，道与腾龙伸。峻无单豹伐，分非首阳真。长啸归林岭，潇洒任陶钧。
咏利城山居
作者：支遁
朝代：魏晋

五岳盘神基，四渎涌荡津。动求目方智，默守标静仁。苟不宴出处，托好有常因。寻元存终古，洞往想逸民。玉洁箕岩下，金声濑沂滨。掷华藏纷雾，振褐拂埃尘。迹从尺蠖屈，道与腾龙伸。峻无单豹伐，分非首阳真。长啸归林岭，潇洒任陶钧。
咏大德诗
作者：支遁
朝代：魏晋

遐想存玄哉，冲风一何敞。品物缉荣熙，生途连惚恍。既丧大澄真，物诱则智荡。昔闻庖丁子，挥戈在神往。苟能嗣冲音，摄生犹指掌。乘彼来物间，投此默照朗。迈度推卷舒，忘怀附罔象。交乐盈胸襟，神会流俯仰。大同罗万殊，蔚若充甸网。寄旅海沤乡，委化同天壤。
咏怀诗五首
作者：支遁
朝代：魏晋

傲兀乘尸素，日往复月旋。弱丧困风波，流浪逐物迁。中路高韵益，窈窕钦重玄。重玄在何许，采真游理间。苟简为我养，逍遥使我闲。寥亮心神莹，含虚映自然。亹亹沈情去，彩彩冲怀鲜。踟蹰观象物，未始见牛全。毛鳞有所贵，所贵在忘筌。端坐邻孤影，眇罔玄思劬。偃蹇收神辔，领略综名书。涉老咍双玄，披庄玩太初。咏发清风集，触思皆恬愉。俯欣质文蔚，仰悲二匠徂。萧萧柱下迥，寂寂蒙邑虚。廓矣千载事，消液归空无。无矣复何伤，万殊归一涂。道会贵冥想，罔象掇玄珠。怅怏浊水际，几忘映清渠。反鉴归澄漠，容与含道符。心与理理密，形与物物疏。萧索人事去，独与神明居。晞阳熙春圃，悠缅叹时往。感物思所托，萧条逸韵上。尚想天台峻，仿佛岩阶仰。泠风洒兰林，管濑奏清响。霄崖育灵蔼，神蔬含润长。丹沙映翠濑，芳芝曜五爽。苕苕重岫深，寥寥石室朗。中有寻代士，外身解世网。抱朴镇有心，挥玄拂无想。隗隗形崖颓，囧囧神宇敞。宛转元造化，缥瞥邻大象。愿投若人踪，高步振策杖。闲邪托静室，寂寥虚且真。逸想流岩阿，朦胧望幽人。慨矣玄风济，皎皎离染纯。时无问道睡，行歌将何因。灵溪无惊浪，四岳无埃尘。余将游其嵎，解驾辍飞轮。芳泉代甘醴，山果兼时珍。修林畅轻迹，石宇庇微身。崇虚习本照，损无归昔神。暧暧烦情故，零零冲气新。近非域中客，远非世外臣。憺怕为无德，孤哉自有邻。坤基葩简秀，乾光流易颖。神理远不疾，道会无陵骋。超超介石人，握玄揽机领。余生一何散，分不咨天挺。沈无冥到韵，变不扬蔚炳。冉冉年往逡，悠悠化期永。翘首希玄津，想登故未正。生途虽十三，日已造死境。愿得无身道，高栖冲默靖。
咏怀诗五首·其一
作者：支遁
朝代：魏晋

傲兀乘尸素，日往复月旋。弱丧困风波，流浪逐物迁。中路高韵益，窈窕钦重玄。重玄在何许，采真游理间。苟简为我养，逍遥使我闲。寥亮心神莹，含虚映自然。亹亹沈情去，彩彩冲怀鲜。踟蹰观象物，未始见牛全。毛鳞有所贵，所贵在忘筌。
咏怀诗五首·其三
作者：支遁
朝代：魏晋

晞阳熙春圃，悠缅叹时往。感物思所托，萧条逸韵上。尚想天台峻，仿佛岩阶仰。泠风洒兰林，管濑奏清响。霄崖育灵蔼，神蔬含润长。丹沙映翠濑，芳芝曜五爽。苕苕重岫深，寥寥石室朗。中有寻代士，外身解世网。抱朴镇有心，挥玄拂无想。隗隗形崖颓，囧囧神宇敞。宛转元造化，缥瞥邻大象。愿投若人踪，高步振策杖。
咏怀诗五首·其二
作者：支遁
朝代：魏晋

端坐邻孤影，眇罔玄思劬。偃蹇收神辔，领略综名书。涉老咍双玄，披庄玩太初。咏发清风集，触思皆恬愉。俯欣质文蔚，仰悲二匠徂。萧萧柱下迥，寂寂蒙邑虚。廓矣千载事，消液归空无。无矣复何伤，万殊归一涂。道会贵冥想，罔象掇玄珠。怅怏浊水际，几忘映清渠。反鉴归澄漠，容与含道符。心与理理密，形与物物疏。萧索人事去，独与神明居。
咏怀诗五首·其五
作者：支遁
朝代：魏晋

坤基葩简秀，乾光流易颖。神理远不疾，道会无陵骋。超超介石人，握玄揽机领。余生一何散，分不咨天挺。沈无冥到韵，变不扬蔚炳。冉冉年往逡，悠悠化期永。翘首希玄津，想登故未正。生途虽十三，日已造死境。愿得无身道，高栖冲默靖。
咏怀诗五首·其四
作者：支遁
朝代：魏晋

闲邪托静室，寂寥虚且真。逸想流岩阿，朦胧望幽人。慨矣玄风济，皎皎离染纯。时无问道睡，行歌将何因。灵溪无惊浪，四岳无埃尘。余将游其嵎，解驾辍飞轮。芳泉代甘醴，山果兼时珍。修林畅轻迹，石宇庇微身。崇虚习本照，损无归昔神。暧暧烦情故，零零冲气新。近非域中客，远非世外臣。憺怕为无德，孤哉自有邻。
咏禅思道人诗
作者：支遁
朝代：魏晋

云岑竦太荒，落落英岊布。回壑伫兰泉，秀岭攒嘉树。蔚荟微游禽，峥嵘绝蹊路。中有冲希子，端坐摹太素。自强敏天行，弱志欲无欲。玉质凌风霜，凄凄厉清趣。指心契寒松，绸缪谅岁暮。会衷两息间，绵绵进禅务。投一灭官知，摄二由神遇。承蜩累危丸，累十亦凝注。悬想元气地，研几革粗虑。冥怀夷震惊，怕然肆幽度。曾筌攀六净，空同浪七住。逝虚乘有来，永为有待驭。
四月八日赞佛诗
作者：支遁
朝代：魏晋

三春迭云谢，首夏含朱明。祥祥令日泰，朗朗玄夕清。菩萨彩灵和，眇然因化生。四王应期来，矫掌承玉形。飞天鼓弱罗，腾擢散芝英。绿澜颓龙首，缥蕊翳流泠。芙蕖育神葩，倾柯献朝荣。芬津霈四境，甘露凝玉瓶。珍祥盈四八，玄黄曜紫庭。感降非情想，恬怕无所营。玄根泯灵符，神条秀形名。圆光朗东旦，金姿艳春精。含和总八音，吐纳流芳馨。迹随因溜浪，心与太虚冥。六度启穷俗，八解濯世缨。慧泽融无外，空同忘化情。
述怀诗二首
作者：支遁
朝代：魏晋

翔鸾鸣昆崿，逸志腾冥虚。惚恍回灵翰，息肩栖南嵎。濯足戏流澜，采练衔神蔬。高吟漱芳醴，颉颃登神梧。萧萧猗明翩，眇眇育清躯。长想玄运夷，倾首俟灵符。河清诚可期，戢翼令人劬。总角敦大道，弱冠弄双玄。逡巡释长罗，高步寻帝先。妙损阶玄老，忘怀浪濠川。达观无不可，吹累皆自然。穷理增灵薪，昭昭神火传。熙怡安冲漠，优游乐静闲。膏腴无爽味，婉娈非雅弦。恢心委形度，亹亹随化迁。
述怀诗二首·其一
作者：支遁
朝代：魏晋

翔鸾鸣昆崿，逸志腾冥虚。惚恍回灵翰，息肩栖南嵎。濯足戏流澜，采练衔神蔬。高吟漱芳醴，颉颃登神梧。萧萧猗明翩，眇眇育清躯。长想玄运夷，倾首俟灵符。河清诚可期，戢翼令人劬。
述怀诗二首·其二
作者：支遁
朝代：魏晋

总角敦大道，弱冠弄双玄。逡巡释长罗，高步寻帝先。妙损阶玄老，忘怀浪濠川。达观无不可，吹累皆自然。穷理增灵薪，昭昭神火传。熙怡安冲漠，优游乐静闲。膏腴无爽味，婉娈非雅弦。恢心委形度，亹亹随化迁。
䱥鱼谚
作者：无名氏
朝代：魏晋

宁去累世宅。不去䱥鱼额。
七日夜女郎歌九首
作者：无名氏
朝代：魏晋

三春怨离泣，九秋欣期歌。驾鸾行日时，月明济长河。长河起秋云，汉渚风凉发。含欣出霄路，可笑向明月。金风起汉曲，素月明河边。七章未成匹，飞燕起长川。春离隔寒暑，明秋暂一会。两叹别日长，双情苦饥渴。婉娈不终夕，一别周年期。桑蚕不作茧，昼夜长悬丝。灵匹怨离处，索居隔长河。玄云不应雷，是侬啼叹歌。振玉下金阶，拭眼瞩星兰。惆怅登云轺，悲恨两情殚。风骖不驾缨，翼人立中庭。箫管且停吹，展我叙离情。紫霞烟翠盖，斜月照绮窗。衔悲握离袂，易尔还年容。
七日夜女郎歌九首·其一
作者：无名氏
朝代：魏晋
体裁：诗

三春怨离泣，九秋欣期歌。驾鸾行日时，月明济长河。
七日夜女郎歌九首·其七
作者：无名氏
朝代：魏晋

振玉下金阶，拭眼瞩星兰。惆怅登云轺，悲恨两情殚。
七日夜女郎歌九首·其三
作者：无名氏
朝代：魏晋

金风起汉曲，素月明河边。七章未成匹，飞燕起长川。
七日夜女郎歌九首·其九
作者：无名氏
朝代：魏晋

紫霞烟翠盖，斜月照绮窗。衔悲握离袂，易尔还年容。
七日夜女郎歌九首·其二
作者：无名氏
朝代：魏晋
体裁：诗

长河起秋云，汉渚风凉发。含欣出霄路，可笑向明月。
七日夜女郎歌九首·其五
作者：无名氏
朝代：魏晋

婉娈不终夕，一别周年期。桑蚕不作茧，昼夜长悬丝。
七日夜女郎歌九首·其八
作者：无名氏
朝代：魏晋

风骖不驾缨，翼人立中庭。箫管且停吹，展我叙离情。
七日夜女郎歌九首·其六
作者：无名氏
朝代：魏晋

灵匹怨离处，索居隔长河。玄云不应雷，是侬啼叹歌。
七日夜女郎歌九首·其四
作者：无名氏
朝代：魏晋

春离隔寒暑，明秋暂一会。两叹别日长，双情苦饥渴。
三峡谣
作者：无名氏
朝代：魏晋

朝发黄牛，暮宿黄牛。三朝三暮，黄牛如故。
三府为朱震语
作者：无名氏
朝代：魏晋
体裁：句

车如鸡栖马如狗。疾恶如风朱伯厚。
三洲歌
作者：无名氏
朝代：魏晋

送欢板桥湾，相待三山头。遥见千幅帆，知是逐风流。风流不暂停，三山隐行舟。愿作比目鱼，随欢千里游。湘东醽醁酒，广州龙头铛。玉樽金镂椀，与郎双杯行。
三洲歌·其一
作者：无名氏
朝代：魏晋

送欢板桥湾，相待三山头。遥见千幅帆，知是逐风流。
三洲歌·其三
作者：无名氏
朝代：魏晋

湘东醽醁酒，广州龙头铛。玉樽金镂椀，与郎双杯行。
三洲歌·其三
作者：无名氏
朝代：魏晋
体裁：古风

湘东醽醁酒，广州龙头铛。玉樽金镂碗，与郎双杯行。
三洲歌·其二
作者：无名氏
朝代：魏晋

风流不暂停，三山隐行舟。愿作比目鱼，随欢千里游。
三秦记引谚
作者：无名氏
朝代：魏晋

心无忧患，不经二旬。心若忧患，远离三春。
三辅为张氏何氏语
作者：无名氏
朝代：魏晋
体裁：古风

何氏算，张氏钩。何氏肥，张氏瘦。
三郡民为应詹歌
作者：无名氏
朝代：魏晋

乱离既普，殆为灰朽。侥幸之运，赖兹应后。岁寒不凋，孤境独守。拯我涂炭，惠隆丘阜。润同江海，恩犹父母。
三魏为刘毅语
作者：无名氏
朝代：魏晋

但闻刘轼曹，不闻杜府君。
上声歌八首
作者：无名氏
朝代：魏晋

侬本是萧草，持作兰桂名。芬芳顿交盛，感郎为上声。郎作上声曲，柱促使弦哀。譬如秋风急，触遇伤侬怀。初歌子夜曲，改调促鸣筝。四座暂寂静，听我歌上声。三鼓染乌头，闻鼓白门里。揽裳抱履走，保冥不轻纪。三月寒暖适，杨柳可藏雀。未言涕交零，如何见君隔。新衫绣两裆，迮著罗裙里。行步动微尘，罗裙随风起。裲裆与郎著，反绣持贮里。汗汗莫溅浣，持许相存在。春月暖何太，生裙迮罗袜。暧暧日欲冥，从侬门前过。
上声歌八首·其一
作者：无名氏
朝代：魏晋

侬本是萧草，持作兰桂名。芬芳顿交盛，感郎为上声。
上声歌八首·其七
作者：无名氏
朝代：魏晋

裲裆与郎著，反绣持贮里。汗汗莫溅浣，持许相存在。
上声歌八首·其三
作者：无名氏
朝代：魏晋

初歌子夜曲，改调促鸣筝。四座暂寂静，听我歌上声。
上声歌八首·其二
作者：无名氏
朝代：魏晋

郎作上声曲，柱促使弦哀。譬如秋风急，触遇伤侬怀。
上声歌八首·其五
作者：无名氏
朝代：魏晋

三月寒暖适，杨柳可藏雀。未言涕交零，如何见君隔。
上声歌八首·其八
作者：无名氏
朝代：魏晋

春月暖何太，生裙迮罗袜。暧暧日欲冥，从侬门前过。
上声歌八首·其六
作者：无名氏
朝代：魏晋

新衫绣两裆，迮著罗裙里。行步动微尘，罗裙随风起。
上声歌八首·其四
作者：无名氏
朝代：魏晋

三鼓染乌头，闻鼓白门里。揽裳抱履走，保冥不轻纪。
上郡吏民为冯氏兄弟歌
作者：无名氏
朝代：魏晋
体裁：古风

大冯君。小冯君。兄弟继踵相因循。聪明贤知惠吏民。政如鲁卫德化钧。周公康叔犹二君。
世为卞氏语
作者：无名氏
朝代：魏晋

卞氏六龙，玄仁无双。
世称王贡语
作者：无名氏
朝代：魏晋
体裁：句

王阳在位，贡公弹冠。
东山谚
作者：无名氏
朝代：魏晋

深量深思。林谈识记。
东方为王匡廉丹语
作者：无名氏
朝代：魏晋
体裁：四言诗

宁逢赤眉，不逢太师。太师尚可，更始杀我。
东晋泰宁三年墓砖铭
作者：无名氏
朝代：魏晋

吉且阳，宜侯王。
东门奂谣
作者：无名氏
朝代：魏晋
体裁：古风

东门奂，取吴半。吴不足，济阴续。
临水人为张楼谣
作者：无名氏
朝代：魏晋

阳平张楼头如箱。见人切齿剧虎狼。
临淮吏人为宋晖歌
作者：无名氏
朝代：魏晋
体裁：四言诗

彊直自遂，南阳朱季。吏畏其威，民怀其惠。
义熙中童谣
作者：无名氏
朝代：魏晋

长有扫帚枢作杷。扫除洛中迎琅琊。
乡人为秦护歌
作者：无名氏
朝代：魏晋
体裁：句

冬无裤。有秦护。
乡人谣
作者：无名氏
朝代：魏晋
体裁：古风

天下规矩。房伯武。因师获印。周仲进。
乡里为李严谚
作者：无名氏
朝代：魏晋

难可狎。李鳞甲。
乡里为茨充号
作者：无名氏
朝代：魏晋
体裁：句

一马两车。茨子河。
乡里为雷义陈重语
作者：无名氏
朝代：魏晋
体裁：句

胶漆自谓坚，不如雷与陈。
二郡谣
作者：无名氏
朝代：魏晋
体裁：古风

汝南太守范孟博，南阳宗资主画诺。南阳太守岑公孝，弘农成瑨但坐啸。
云中诗
作者：无名氏
朝代：魏晋

相王沈醉，轻出教命。捕贼千秋，干豫朝政。王恺守常，国宝驰竞。荆州大度，散诞难名。盛德之流，法护王宁。仲堪仙民，特有言咏。东山安道，执操高抗。何不徵之，以为朝匠。
五神
作者：无名氏
朝代：魏晋
体裁：古风

五神相，包四邻。土地广，扬浮云。扢嘉坛，椒兰房。璧玉精，垂华光。益意年，美始兴。交于神，若有承。广宣延，咸毕觞。灵舆位，偃蹇骧。卉汨胪，析奚遗。淫渌泽，淫然归。
京兆乡里为冯豹语
作者：无名氏
朝代：魏晋
体裁：句

道德彬彬。冯仲文。
京兆民为李庄歌
作者：无名氏
朝代：魏晋

我府君。惠如春。盛如唐。
京口民间谣二首
作者：无名氏
朝代：魏晋

黄头小人欲作贼。阿公在城下指缚得。黄头小人欲作乱。赖得金刀作蕃捍。
京口民间谣二首·其一
作者：无名氏
朝代：魏晋

黄头小人欲作贼。阿公在城下指缚得。
京口民间谣二首·其二
作者：无名氏
朝代：魏晋

黄头小人欲作乱。赖得金刀作蕃捍。
京口谣
作者：无名氏
朝代：魏晋

昔年食白饭，今年食麦麸。天公诛谪汝，教汝捻咙喉。咙喉喝复喝，京口败复败。
京口谣
作者：无名氏
朝代：魏晋

昔年食麦屑。今年食豆。豆不可食。使我枯咙喉。
京师为井丹语
作者：无名氏
朝代：魏晋
体裁：句

五经纷纶。井大春。
京师为光禄茂才谣
作者：无名氏
朝代：魏晋
体裁：句

欲得不能。光禄茂才。
京师为刘舆刘琨语
作者：无名氏
朝代：魏晋

洛中奕奕。庆孙越石。
京师为周举语
作者：无名氏
朝代：魏晋
体裁：句

五经从横。周宣光。
京师为唐约谣
作者：无名氏
朝代：魏晋
体裁：句

治身无嫌。唐仲谦。
京师为张盘语
作者：无名氏
朝代：魏晋
体裁：句

闻清白。张子石。
京师为戴凭语
作者：无名氏
朝代：魏晋
体裁：句

解经二不穷。戴侍中。
京师为杨政语
作者：无名氏
朝代：魏晋
体裁：句

说经铿铿。杨子行。
京师为杨雄语
作者：无名氏
朝代：魏晋
体裁：古风

惟寂寞，自投阁。爰清静，作符命。
京师为祁圣元号
作者：无名氏
朝代：魏晋
体裁：句

论难僠僠。祁圣元。
京师为胡广语
作者：无名氏
朝代：魏晋
体裁：古风

万事不理。问伯始。天下中庸。有胡公。
京师为袁成谚
作者：无名氏
朝代：魏晋
体裁：句

事不谐。诣文开。
京师为诸葛丰语
作者：无名氏
朝代：魏晋
体裁：句

间何阔。逢诸葛。
京师为邓飏语
作者：无名氏
朝代：魏晋

以官易富邓玄茂。
京师为鲍永鲍恢语
作者：无名氏
朝代：魏晋
体裁：句

贵戚敛手避二鲍。
京师为黄香号
作者：无名氏
朝代：魏晋
体裁：句

天下无双，江夏黄童。
人为徐闻县谚
作者：无名氏
朝代：魏晋
体裁：句

欲拔贫。诣徐闻。
人为许晏谚
作者：无名氏
朝代：魏晋
体裁：句

殿上成群。许伟君。
人为高慎语
作者：无名氏
朝代：魏晋
体裁：句

嶷然不语。名高孝甫。
仪凤歌
作者：无名氏
朝代：魏晋
体裁：琴操

凤皇翔兮于紫庭。余何德兮以感灵。赖先人兮恩泽臻。于胥乐兮民以宁。凤皇来兮百兽晨。
休洗红二首
作者：无名氏
朝代：魏晋

休洗红。洗多红色淡。不惜故缝衣。记得初按茜。人寿百年能几何。后来新妇今为婆。休洗红。洗我红在水。新红裁作衣。旧红番作里。回黄转绿无定期。世事返复君所知。
休洗红二首·其一
作者：无名氏
朝代：魏晋

休洗红。洗多红色淡。不惜故缝衣。记得初按茜。人寿百年能几何。后来新妇今为婆。
休洗红二首·其二
作者：无名氏
朝代：魏晋

休洗红。洗我红在水。新红裁作衣。旧红番作里。回黄转绿无定期。世事返复君所知。
众人为贾洪严危语
作者：无名氏
朝代：魏晋

州中晔晔贾叔业，辨论汹汹严文通。
会稽民为徐弘歌
作者：无名氏
朝代：魏晋

徐圣通，政无双。平刑罚，奸宄空。
会稽童谣
作者：无名氏
朝代：魏晋
体裁：句

城上乌鸣哺父母。府中诸吏皆孝友。
会稽童谣
作者：无名氏
朝代：魏晋
体裁：古风

弃我戟，捐我矛。盗贼尽，吏皆休。
伤三贞诗
作者：无名氏
朝代：魏晋
体裁：四言诗

间关黄鸟，爰集于树。窈窕淑女，是绣是黼。惟彼绣黼，其心匪石。嗟尔临川，邈不可获。
伯姬引
作者：无名氏
朝代：魏晋
体裁：古风

嘉名洁兮行弥章。托节鼓兮令躬丧。歍钦何辜遇斯殃。嗟嗟柰何罹斯殃。
信立
作者：无名氏
朝代：魏晋
体裁：琴操

悠悠沂水经荆山兮。精气郁泱谷岩岩兮。中有神宝灼明明兮。穴山采玉难为功兮。于何献之楚先王兮。遇王暗昧信谗言兮。断截两足离余身兮。俯仰嗟叹心摧伤兮。紫之乱朱粉墨同兮。空山歔欷涕龙钟兮。天鉴孔明竟以彰兮。沂水滂沌流于汶兮。进宝得刑足离分兮。去封立信守休芸兮。断者不续岂不冤兮。
傅玄引谚
作者：无名氏
朝代：魏晋

己是而彼非，不当与非争。彼是而己非，不当与非平。
元帝时童谣
作者：无名氏
朝代：魏晋
体裁：古风

井水溢，灭灶烟。灌玉堂，流金门。
元康三的蜀中童谣四首·其三
作者：无名氏
朝代：魏晋

巴郡葛，当下美。
元康三的蜀中童谣四首·其四
作者：无名氏
朝代：魏晋

有客有客。来侵门陌。其气欲索。
元康中洛中童谣
作者：无名氏
朝代：魏晋

虎从北来鼻头汗。龙从南来登城看。水从西来河灌灌。
元康中童谣
作者：无名氏
朝代：魏晋

屠苏鄣日覆两耳。当见？儿作天子。
元康中童谣
作者：无名氏
朝代：魏晋
体裁：句

屠苏鄣日覆两耳。当见𥈎儿作天子。
光武引谚
作者：无名氏
朝代：魏晋
体裁：句

贵易交，富易妻。
克商操
作者：无名氏
朝代：魏晋
体裁：琴操

上告皇天兮可以行乎。
八月十六日夕请灵真人授诗
作者：无名氏
朝代：魏晋

拟驾东岑人，停景招隐静。仁德乘波来，俱会三秀岭。灵芝信可食，使尔无终永。吸真献金浆，不待百丈井。
公沙六龙
作者：无名氏
朝代：魏晋
体裁：句

公沙六龙，天下无双。
六县吏人为爰珍歌
作者：无名氏
朝代：魏晋
体裁：四言诗

我有田畴，爰父殖置。我有子弟，爰父教诲。
关东为宁成号
作者：无名氏
朝代：魏晋
体裁：句

宁见乳虎。无值宁成之怒。
关中为游殷谚
作者：无名氏
朝代：魏晋
体裁：句

生有知人之明。死有贵神之灵。
关中为鲁丕语
作者：无名氏
朝代：魏晋
体裁：句

五经复兴。鲁叔陵。
兴平中吴中童谣
作者：无名氏
朝代：魏晋
体裁：古风

黄金车，班兰耳。开阊门，出天子。
冀州童谣
作者：无名氏
朝代：魏晋

古在左，月在右。让去言，或入口。
内经真谚
作者：无名氏
朝代：魏晋

子欲夜书。当修常居。
军中为典韦语
作者：无名氏
朝代：魏晋

帐下壮士有典君。手把双戟八十斤。
军中为卢洪赵达语
作者：无名氏
朝代：魏晋

不畏曹公，但畏卢洪。卢洪尚可，赵达杀我。
军中为徐晃语
作者：无名氏
朝代：魏晋

不得饷。属徐晃。
军中为汲桑谣
作者：无名氏
朝代：魏晋

士为将军何可羞。六月重茵披衲裘。不识寒暑断他头。雄儿田兰为报仇。中夜斩首谢并州。
凉州为张氏谣
作者：无名氏
朝代：魏晋

刘新妇簸米。石新妇吹羖羝。荡涤簸张儿。张儿食之口正披。
凉州民为樊晔歌
作者：无名氏
朝代：魏晋
体裁：古风

游子常苦贫，力子天所富。宁见乳虎穴，不入冀府寺。大笑期必死，忿怒或见置。嗟我樊府君，安可再遭值。
凤凰歌
作者：无名氏
朝代：魏晋

凤凰生一雏，天下莫不喜。本言是马驹，今定成龙子。
列女引
作者：无名氏
朝代：魏晋
体裁：句

忠谏行兮正不邪，众妾夸兮继嗣多。
刘向引谚
作者：无名氏
朝代：魏晋
体裁：句

诫无垢，思无辱。
刘圣公宾客醉歌
作者：无名氏
朝代：魏晋
体裁：句

朝亨两都尉。游徼后来用调羹味。
刘辅引里语
作者：无名氏
朝代：魏晋
体裁：句

腐木不可以为柱。卑人不可以为主。
初平中长安谣
作者：无名氏
朝代：魏晋
体裁：四言诗

头白皓然，食不充粮。裹衣蹇裳，当还故乡。圣王悯念，悉用补郎。舍是布衣，被彼玄黄。
别鹤操
作者：无名氏
朝代：魏晋
体裁：琴操

将乖比翼兮隔天端。山川悠远兮路漫漫。揽衣不寐兮食忘餐。
刺巴郡郡守诗
作者：无名氏
朝代：魏晋
体裁：古风

狗吠何喧喧，有吏来在门。披衣出门应，府记欲得钱。语穷乞请期，吏怒反见尤。旋步顾家中，家中无可为。思往从邻贷，邻人言已匮。钱钱何难得，令我独憔悴。
前溪歌七首
作者：无名氏
朝代：魏晋

忧思出门倚，逢郎前溪度。莫作流水心，引新都舍故。为家不凿井，担瓶下前溪。开穿乱漫下，但闻林鸟啼。逍遥独桑头，北望东武亭。黄瓜被山侧，春风感郎情。黄葛生烂熳，谁能断葛根。宁断娇儿乳，不断郎殷勤。逍遥独桑头。东北广无亲。黄瓜是小草。春风何足叹。忆汝涕交零。前溪沧浪映。通波澄渌清。声弦传不绝。千载寄汝名。永兴天地并。
前溪歌七首·其一
作者：无名氏
朝代：魏晋

忧思出门倚，逢郎前溪度。莫作流水心，引新都舍故。
前溪歌七首·其七
作者：无名氏
朝代：魏晋

前溪沧浪映。通波澄渌清。声弦传不绝。千载寄汝名。永兴天地并。
前溪歌七首·其七
作者：无名氏
朝代：魏晋
体裁：古风

前溪沧浪映，通波澄渌清。声弦传不绝，千载寄汝名。永兴天地并。
前溪歌七首·其三
作者：无名氏
朝代：魏晋

逍遥独桑头，北望东武亭。黄瓜被山侧，春风感郎情。
前溪歌七首·其二
作者：无名氏
朝代：魏晋

为家不凿井，担瓶下前溪。开穿乱漫下，但闻林鸟啼。
前溪歌七首·其六
作者：无名氏
朝代：魏晋

逍遥独桑头。东北广无亲。黄瓜是小草。春风何足叹。忆汝涕交零。
前溪歌七首·其六
作者：无名氏
朝代：魏晋
体裁：古风

逍遥独桑头，东北广无亲。黄瓜是小草，春风何足叹，忆汝涕交零。
前溪歌七首·其四
作者：无名氏
朝代：魏晋

黄葛生烂熳，谁能断葛根。宁断娇儿乳，不断郎殷勤。
匈奴歌
作者：无名氏
朝代：魏晋
体裁：古风

亡我祁连山。使我六畜不蕃息。失我焉支山。使我妇女无颜色。
北州为朱硕棘嵩谣
作者：无名氏
朝代：魏晋

府中赫赫朱邱伯，十囊五囊入棘郎。
十月十五日右英夫人说诗令疏四首 其一 青童大君常吟咏
作者：无名氏
朝代：魏晋

欲植灭度根，当拔生死栽。沉吟堕九泉，但坐惜形骸。
十月十五日右英夫人说诗令疏四首 其三 西域真人王君常吟咏
作者：无名氏
朝代：魏晋

形为渡神舟，薄岸当别去。形非神常宅，神非形常载。徘徊生死轮，但苦心犹豫。
十月十五日右英夫人说诗令疏四首 其二 太虚真人常吟咏
作者：无名氏
朝代：魏晋

观神载形时，亦如车从马。车败马奔亡，牵连一时假。哀世莫识此，但是惜风火。种罪天网上，受毒地狱下。
十月十五日右英夫人说诗令疏四首 其四 小有真人王君常吟咏
作者：无名氏
朝代：魏晋

失道从死津，三魂迷生道。生生日已远，死死日已早。悲哉苦痛客，根华已颠倒。起就零落生，焉知反枯老。
十月十五日右英夫人说诗令疏四首·青童大君常吟咏
作者：无名氏
朝代：魏晋

欲植灭度根，当拔生死栽。沉吟堕九泉，但坐惜形骸。观神载形时，亦如车从马。车败马奔亡，牵连一时假。哀世莫识此，但是惜风火。种罪天网上，受毒地狱下。形为渡神舟，薄岸当别去。形非神常宅，神非形常载。徘徊生死轮，但苦心犹豫。失道从死津，三魂迷生道。生生日已远，死死日已早。悲哉苦痛客，根华已颠倒。起就零落生，焉知反枯老。
升平中童歌
作者：无名氏
朝代：魏晋

阿子汝闻不。
升平末民歌
作者：无名氏
朝代：魏晋

白门廉。宫庭廉。
华容女子狱中歌吟
作者：无名氏
朝代：魏晋
体裁：句

不意李立为贵人。
华烨烨
作者：无名氏
朝代：魏晋

华烨烨，固灵根。神之斿，过天门。车千乘，敦昆仑。神之出，排玉房。周流杂，拔兰堂。神之行，旌容容。骑沓沓，般纵纵。神之徕，泛翊翊。甘露降，庆云集。神之揄，临坛宇。九疑宾，夔龙舞。神安坐，翔吉时。共翊翊，合所思。神嘉虞，申贰觞。福滂洋，迈延长。沛施佑，汾之阿。扬金光，横泰河。莽若云，增扬波。遍胪骧，腾天歌。
南土为杜预歌
作者：无名氏
朝代：魏晋

后世无叛由杜翁。孰识智名与勇功。